pythainlp/thai-wiki-dataset-v4 huggingface dataset:
ท้าวศรีสัจจา (เจ้าจอมมารดาอิ่ม ในรัชกาลที่ 4)

ท้าวศรีสัจจา บ้างเรียก ท้าวอิ่ม มีนามเดิมว่า เจ้าจอมมารดาอิ่ม ในรัชกาลที่ 4 เป็นนางละครและเป็นบาทบริจาริกาในพระบาทสมเด็จพระจอมเกล้าเจ้าอยู่หัว สนองพระเดชพระคุณมีพระองค์เจ้าหญิงพระองค์หนึ่ง (ไม่มีพระนาม)
ประวัติ.
ท้าวศรีสัจจาเป็นธิดาพระยาสวัสดินิกร (มิ่ง) แต่ไม่ทราบนามมารดา ต่อมาได้ถวายตัวเป็นบาทบริจาริกาในพระบาทสมเด็จพระจอมเกล้าเจ้าอยู่หัว และให้ประสูติพระราชธิดาพระองค์เดียว คือ พระองค์เจ้าหญิงไม่ปราฏพระนาม ซึ่งสิ้นพระชนม์ในวันประสูติ 
ต่อมารัชสมัยพระบาทสมเด็จพระจุลจอมเกล้าเจ้าอยู่หัว ได้สถาปนาท่านขึ้นเป็น "ท้าวโสภานิเวศน์" เป็นตำแหน่งคุณท้าวว่าการทั่วไป ช่วยราชการในกองบัญชาการของท้าววรจันทร ต่อมาเลื่อนเป็น "ท้าวศรีสัจจา" ดำรงตำแหน่งคุณท้าวว่าว่าการโขลน ควบคุมประตูวัง และการอารักขาทั้งปวง นอกจากนี้ท้าวศรีสัจจายังเป็นครูละครของนางในราชสำนัก
ท้าวศรีสัจจา (อิ่ม) ถึงแก่อสัญกรรม เมื่อใดไม่ทราบ พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานเพลิงศพ ณ เมรุปูนวัดสระเกศ โดยมีกำหนดการในวันที่ 28 ถึง 30 มกราคม 2450 พร้อมกันกับศพหม่อมเจ้าพระธรรมุณหิศธาดา และหม่อมเจ้าเจียก
สติลเทินชีส

สติลเทิน  เป็นเนยแข็งอังกฤษที่มีการผลิตในสองรูปแบบ คือ บลูสติลเทิน (Blue Stilton) ซึ่งมีการเติมรา "Penicillium roqueforti" เพื่อให้เกิดรสและกลิ่นเฉพาะตัว, และ ไวท์สติลเทิน (White Stilton) ซึ่งไม่มีการเติมราชนิดดังกล่าว ทั้งบลูและไวท์ได้รับสถานะ protected designation of origin (PDO) โดยสหภาพยุโรป ซึ่งระบุว่าสติลเทินนั้นสามารถผลิตได้ในเคาน์ทีต่าง ๆ ในอังกฤษ 3 แห่ง คือ ดาร์บิเชอร์, เลสเตอร์เชอร์ และ นอตทิงแฮมเชอร์ เท่านั้น ดังนั้นชีสที่ผลิตในหมู่บ้านสติลเทิน (ที่มาของชื่อชีสชนิดนี้) กลับไม่สามารถวางขายโดยใช้ชื่อสติลเทินได้ เพราะหมู่บ้านสติลเทินตั้งอยู่ในเคาน์ทีเคมบริดจ์เชอร์
ลักษณะ.
บลูสติลเทิน ("Blue Stilton") ต้องมีคุณสมบัติดังนี้
สติลเทินทั่วไปแล้วมีปริมาณไขมันประมาณ 35% และมีปริาณโปรตีนประมาณ 23%
ไทยแลนด์แชมเปียนส์คัพ 2563

การแข่งขันฟุตบอลไทยแลนด์แชมเปียนส์คัพ ประจำปี พ.ศ. 2563 หรือในอีกชื่อเรียกว่า ออมสินไทยแลนด์แชมเปียนส์คัพ 2020 (ตามชื่อธนาคารออมสิน ผู้สนับสนุนหลักของการแข่งขัน) เป็นการแข่งขันระหว่างสโมสรจัดเป็นครั้งที่ 4 โดย เชียงราย ยูไนเต็ด สโมสรที่ชนะเลิศ ไทยลีก พบกับ การท่าเรือ สโมสรที่ชนะเลิศ ช้าง เอฟเอคัพ โดยจะแข่งขันกันที่ เอสซีจีสเตเดียม ใน จังหวัดนนทบุรี
การแข่งขัน.
ผู้ช่วยผู้ตัดสิน:
 ภัทรพงศ์ กิจสถิตย์
 ธเนศ ชูชื่น
ผู้ตัดสินที่สี่:
 วิวรรธน์ จำปาอ่อน
ผู้ช่วยผู้ตัดสินวิดีโอคนที่ 1:
 ศิวกร ภูอุดม
ผู้ช่วยผู้ตัดสินวิดีโอคนที่ 2:
 ราวุฒิ นาคฤทธิ์
ผู้ควบคุมการแข่งขัน:
 ดนัย มงคลศิริ
ผู้ประเมินผู้ตัดสิน:
 ชลัช ภิรมย์
โปรโวโลเน

โปรโวโลเน  เป็นเนยแข็งอิตาลีชนิดหนึ่ง มีถิ่นกำเนิดในเมืองคาซิลลี (Casilli) ใกล้กับเขาวิซุเวียส โปรโวโลเนผลิตมาจากการบ่ม "pasta filata" (เคิร์ดยืด) ดั้งเดิมแล้วโปรโวโลเนผลิตในทรงผลแพร์ ทรงไส้กรอก หรือทรงโคนยาว 10–15 เซนติเมตร โปรโวโลเนยังมีการผลิตในต่างประเทศนอกอิตาลีด้วย ในปัจจุบันภูมิภาคที่มีความสำคัญที่สุดในการผลิตโปรโวโลเนคือทางตะวันตกเฉียงเหนือของอิตาลีและเมืองเครโมนา (Cremona) โปรโวโลเน, โปรโวลา และโปรโวเลตาล้วนเป็นรูปแบบต่าง ๆ จากพื้นฐานโปรโวโลเนเดียวกัน มีโปรโวโลเนบางชนิดเป็นชีสรมควันเช่นกัน
คำว่า "provolone" (โปรโวโลเน) แปลว่าโปรโวลาขนาดใหญ่ ("large provola" ซึ่งโปรโวลาคือโปรโวโลเนรูปแบบที่ขนาดเล็กกว่า) เริ่มปรากฏในราวปลายคริสต์ศตวรรษที่ 19 ซึ่งเริ่มมีการผลิตโปรโวโลเนขึ้นในทางตอนใต้ของอิตาลี
มึนสเตอร์ชีส

มึนสเตอร์ (Muenster) หรือ มุนสเตอร์ (Munster) เป็นเนยแข็งกึ่งนุ่มจากสหรัฐอเมริกา เชื่อกันว่าเป็นการเลียนแบบมาจากเมิงสแตร์ชีส ที่ผลิตกันในแคว้นอาลซัส นำเข้ามาโดยผู้อพยพชาวเยอรมัน ชื่อของมึนสเตอร์ชีสนั้นไม่เกี่ยวข้องกับเมืองมึนสเตอร์ (Münster) ในประเทศเยอรมนี หรือจังหวัดมุนสเตอร์ (Munster) ในประเทศไอร์แลนด์ แต่มาจากเมือง เมิงสแตร์ (Munster) ในแคว้นอาลซัส, จังหวัดโอ-แร็ง ซึ่งเคยอยู่ในเยอรมนีในช่วงที่มึนสเตอร์ชีสถูกนำไปเผยแพร่ในอเมริกา แต่ในปัจจุบันตั้งอยู่ในประเทศฝรั่งเศส
มึนสเตอร์มีสีอ่อนและผิวนุ่มโดยมีเปลือก (rind) สีส้ม มึนสเตอร์ผลิตมาจากนมวัวที่พลาสเจอไรซ์แล้ว ส่วนเปลือกสีส้มนั้นมาจาก annatto เครื่องปรุงรสหวานและกลิ่นคล้ายถั่ว ที่ใช้ในการเติมสีและรสมห้กับเนยแข็งต่าง ๆ เช่น เชดดาร์ชีส, คอลบีชีส, เรดเลสเตอร์, และ Mimolette
เอชบีโอแม็กซ์

เอชบีโอแม็กซ์  หรือรู้จักในชื่อเดิมว่า แม็กซ์  เป็นบริการวีดิทัศน์ตามคำขอผ่านสัญญาณต่อเนื่องบนอินเทอร์เน็ตอเมริกัน โดยเป็นกรรมสิทธิ์ของวอร์เนอร์บราเธอส์ดิสคัฟเวอรีสตรีมมิง ในนามของบริษัทโฮมบ็อกซ์ออฟฟิศ ซึ่งเป็นแผนกย่อยของวอร์เนอร์บราเธอส์ดิสคัฟเวอรี แพลตฟอร์มนี้นำเสนอเนื้อหาจากคลังของวอร์เนอร์บราเธอส์, ดิสคัฟเวอรี, เอชบีโอ, ซีเอ็นเอ็น, การ์ตูนเน็ตเวิร์ค, อดัลต์สวิม, แอนิมอลแพลนเน็ต, ทีบีเอส, ทีเอ็นที, ยูโรสปอร์ต และแบรนด์ที่เกี่ยวข้อง เอชบีโอแม็กซ์เปิดให้บริการครั้งแรกในสหรัฐเมื่อวันที่ 27 พฤษภาคม ค.ศ. 2020 และเป็นบริการสื่อส่งผ่านสัญญาณต่อเนื่องที่มีผู้สมัครสมาชิกมากที่สุดเป็นอันดับที่สี่ ด้วยจำนวน 117 ล้านราย
ช็อง ซึง-ว็อน

ช็อง ซึง-ว็อน (เกิด 27 กุมภาพันธ์ 2540) เป็นนักฟุตบอลทีมชาติเกาหลีใต้ ตำแหน่งกองหน้า โดยอยู่ภายใต้สังกัดสโมสรฟุตบอลแทกูในเคลีก 1 ซึ่งเป็นลีกฟุตบอลอาชีพสูงสุดของประเทศเกาหลีใต้
ประวัติ.
ช็อง ซึง-ว็อน เกิดเมื่อวันที่ 27 กุมภาพันธ์ พ.ศ.2540 ที่เมืองช็อนจู จังหวัดช็อลลาเหนือ ประเทศเกาหลีใต้
สโมสรอาชีพ.
ซึงวอนเปิดตัวเป็นนักฟุตบอลอาชีพในนามสโมสรฟุตบอลแทกูครั้งแรกเมื่อวันที่ 6 พฤษภาคม พ.ศ.2560 ในนัดที่แข่งกับสโมสรฟุตบอลช็อนบุกฮุนไดมอเตอส์ในเคลีก 1 เขาได้รับการเสนอชื่อให้เป็นนักเตะเยาวชนยอดเยี่ยมแห่งปีในงานเคลีกอวอร์ด เมื่อปี 2561
 "ณ วันที่ 7 ธันวาคม 2562"
เกียรติประวัติและรางวัล.
ผู้เล่น.
สโมสรฟุตบอลแทกู
ระดับนานาชาติ.
ทีมชาติเกาหลีใต้รุ่นอายุไม่เกิน 23 ปี
ปรัชญาจิตวิทยา

ปรัชญาจิตวิทยา กล่าวถึงประเด็นจำนวนมากที่เกี่ยวกับรากฐานของทฤษฎีจิตวิทยาสมัยใหม่ 
ภาพรวม.
ปรัชญาจิตวิทยาศึกษาในประเด็นญาณวิทยาซึ่ง เกี่ยวข้องกับวิธีวิทยาของการตรวจสอบทางจิตวิทยา ตัวอย่างเช่น: 
ประเด็นอื่นในปรัชญาจิตวิทยา คือ ปัญหาเชิงปรัชญาเกี่ยวกับธรรมชาติของจิต สมอง และ การรับรู้ บางทีอาจเป็นความคิดทั่วไปซึ่งเป็นส่วนหนึ่งของวิทยาศาสตร์การรับรู้ หรือ ปรัชญาจิต เช่น: 
ปรัชญาจิตวิทยายังติดตามผลงานร่วมสมัยที่ดำเนินการอย่างใกล้ชิดกับประสาทวิทยาการรับรู้ จิตวิทยาวิวัฒนาการ และ ปัญญาประดิษฐ์ เช่น การตั้งคำถามว่าปรากฏการณ์ทางจิตวิทยาสามารถอธิบายโดยใช้วิธีทางประสาทวิทยา ทฤษฎีวิวัฒนาการ และการสร้างแบบจำลองคอมพิวเตอร์ได้หรือไม่ แม้ว่าสิ่งเหล่านี้จะเกี่ยวข้องกับสาขาอื่นอย่างใกล้ชิด แต่ก็ยังมีความกังวลบางประการเกี่ยวกับความเหมาะสมของการนำวิธีการทางจิตวิทยามาใช้ ความกังวลดังกล่าว ได้แก่ จิตวิทยาซึ่งเกี่ยวกับการศึกษาปัจเจกบุคคลในฐานะระบบประมวลผลข้อมูล (ดู Donald Broadbent) ซึ่งเป็นอิสระจากสิ่งที่เกิดขึ้นในสมอง (แม้ว่านักจิตวิทยาส่วนใหญ่เห็นพ้องกันว่าสมองบางส่วนเป็นสาเหตุที่ทำให้เกิดพฤติกรรม (ดู supervenience) จิตใจจะเป็น "เส้นลวดที่แข็ง" (hard-wired) ซึ่งเพียงพอสำหรับการตรวจสอบเชิงวิวัฒนาการจะประสบผลสำเร็จหรือไม่ และรูปแบบการคำนวณจะสามารถทำอะไรได้ไปมากกว่าการนำเสนอทฤษฎีการรับรู้ที่เป็นไปได้ซึ่งสิ่งนี้จะสามารถบอกอะไรเราเกี่ยวกับจิตใจได้หรือไม่ (Fodor & Pylyshyn 1988) 
ปรัชญาจิตวิทยาเป็นศาสตร์ที่มีพื้นที่ค่อนข้างใหม่ เพราะจิตวิทยาที่มี "ความเป็นวิทยาศาสตร์" - เป็นจิตวิทยาที่สนับสนุนวิธีการทดลองทางวิทยาศาสตร์มากกว่าการครุ่นคิด สิ่งนี้มีอิทธิพลต่อการศึกษาจิตวิทยาในปลายยุคศตวรรษที่ 19 เท่านั้น หนึ่งในปรัชญาจิตวิทยาที่เกี่ยวข้อง คือ การประเมินข้อดีของสำนักจิตวิทยาต่าง ๆ ที่มีการนำมาใช้ ตัวอย่างเช่น การใช้จิตวิทยาการรับรู้ ของสภาพจิตใจภายในซึ่งอาจเปรียบเทียบกับสำนักพฤติกรรมนิยม และการพิจารณาเหตุผลสำหรับการปฏิเสธแนวคิดพฤติกรรมนิยมที่แพร่หลายในช่วงกลางศตวรรษที่ 20 
หัวข้อที่อยู่ในปรัชญาจิตกลับไปไกลกว่านี้มาก ยกตัวอย่างเช่น ปัญหาเกี่ยวกับธรรมชาติของจิตใจและคุณภาพของประสบการณ์ รวมไปถึงประเด็นเฉพาะ อย่างเช่น การถกเถียงกันระหว่างทวินิยมและเอกนิยม ซึ่งได้อภิปรายในปรัชญามานานหลายศตวรรษ 
สิ่งที่มีความสัมพันธ์กับปรัชญาจิตวิทยา คือ การสอบถามข้อมูลเกี่ยวกับปรัชญาและญาณวิทยาเกี่ยวกับ จิตเวชคลินิกและจิตพยาธิวิทยา ปรัชญาจิตเวชเกี่ยวข้องกับบทบาทของคุณค่าทางจิตเวชเป็นหลัก: ซึ่งได้รับอิทธิพลมาจากทฤษฎีคุณค่าทางปรัชญา และ ปรากฏการณ์วิทยา ุคุณค่าที่มีพื้นฐานจากการปฏิบัติมีวัตถุประสงค์เพื่อการปรับปรุงและการทำให้เป็นมนุษย์ รวมไปถึงการตัดสินใจทางคลินิกในสภาพแวดล้อมที่ซับซ้อนของการดูแลสุขภาพจิต ปรัชญาจิตพยาธิวิทยามักเกี่ยวข้องกับปฏิกิริยาสะท้อนทางญาณวิทยาอันเกี่ยวกับรากฐานทางปรัชญาของการจำแนกทางจิตเวชอย่างเป็นนัยและจิตเวชเชิงหลักฐาน โดยมีวัตถุประสงค์คือเพื่อเปิดเผยกิจกรรมที่สร้างคำอธิบายปรากฏการณ์ทางจิต 
จากการศึกษาเชิงประจักษ์ในปี ค.ศ.2016 พบว่ากลุ่มบุคคลซึ่งมีความสัมพันธ์กันต่างมีแนวคิดเกี่ยวกับตัวเองและโลกโดยมีการเชื่อมโยงภายในผ่านการพึ่งพาโดยตรงและตัวกลางซึ่งสะท้อนให้เห็นถึงโครงสร้างของการรับรู้และความเข้าใจของตนเองและโลกในจิตใจของประชากรและมีการอภิปรายที่เกี่ยวข้องกับจิตวิทยาเชิงปรัชญา
กองตำรวจน้ำ กรมตำรวจแห่งชาติฟิลิปปินส์

กองตำรวจน้ำ กรมตำรวจแห่งชาติฟิลิปปินส์ (อักษรย่อ: PNP-MG) เป็นหนึ่งในสิบสอง (12) หน่วยสนับสนุนการปฏิบัติงานแห่งชาติ (NOSU) ของกรมตำรวจแห่งชาติฟิลิปปินส์ ซึ่งได้รับคำสั่งให้ปฏิบัติหน้าที่ของตำรวจทุกแห่งเหนือน่านน้ำ, ทะเลสาบและแม่น้ำ, พื้นที่ชายฝั่งทะเลรวมถึงเมืองท่าและท่าเรือ ตลอดจนเกาะเล็ก ๆ ของฟิลิปปินส์ เพื่อความปลอดภัย และการพัฒนาอย่างยั่งยืนของสภาพแวดล้อมทางทะเลในประเทศฟิลิปปินส์ หน่วยนี้ได้รับการก่อตั้งขึ้นพร้อมกับพีเอ็นพีโดยอาศัยอำนาจตามสาธารณรัฐบัญญัติ ฉบับที่ 6975 หรือที่รู้จักกันในนามรัฐบัญญัติกระทรวงมหาดไทยและการปกครองส่วนท้องถิ่น ค.ศ. 1990 (มาตรา 35.บี.1):
ประวัติ.
แนวคิดของหน่วยตำรวจน้ำเล็ดลอดออกมาในช่วงสมัยของกองตำรวจฟิลิปปินส์ที่นำไปสู่การก่อตั้งกองพันทางทะเลซึ่งเรียกว่ากองพันตำรวจต่อต้านอาชญากรรมนอกชายฝั่ง (COSAC) เมื่อวันที่ 1 กุมภาพันธ์ ค.ศ. 1971 กองพันดังกล่าวได้รับมอบหมายให้ปราบปรามกิจกรรมทางอาญาทั้งหมดที่มีผลกระทบต่อสิ่งแวดล้อม หลังจากที่มีการจัดตั้งกรมตำรวจแห่งชาติฟิลิปปินส์ผ่านทางสาธารณรัฐบัญญัติ ฉบับที่ 6975 ส่วนกองบัญชาการตำรวจทางทะเล (MARICOM) ได้รับการก่อตั้งเมื่อวันที่ 16 มกราคม ค.ศ. 1991 โดยอาศัยอำนาจตามคำสั่งหมายเลข 58 ของนายพลตำรวจแห่งชาติฟิลิปปินส์ กองบัญชาการกองทัพเรือ ในฐานะหนึ่งในหน่วยสนับสนุนระดับชาติของกรมตำรวจแห่งชาติฟิลิปปินส์ ซึ่งสมาชิกดั้งเดิมของกองบัญชาการนาวิกเป็นกำลังพลของกองตำรวจฟิลิปปินส์, กองทัพเรือฟิลิปปินส์, ตำรวจแห่งชาติแบบผสม และหน่วยยามฝั่งฟิลิปปินส์ ครั้นวันที่ 12 กันยายน ค.ศ. 1996 สำนักงานคณะกรรมการตำรวจแห่งชาติ (ฟิลิปปินส์) ได้ออกมติหมายเลข 96-058 เปลี่ยนชื่อกองบัญชาการตำรวจนาวิก (MARICOM) มาเป็นกองตำรวจน้ำ (MG)
ภารกิจ.
เพื่อปฏิบัติหน้าที่ตำรวจทั้งหมดและสร้างความมั่นใจในความปลอดภัยสาธารณะ รวมถึงความมั่นคงภายในเหนือน่านน้ำฟิลิปปินส์ ตลอดจนแม่น้ำ รวมถึงเมืองท่าของการเข้าและออก; และดำรงไว้ซึ่งการคุ้มครองสภาพแวดล้อมทางทะเล
ความพิเศษโดยเฉพาะ กองตำรวจน้ำ กรมตำรวจแห่งชาติฟิลิปปินส์ มีการทำงานดังต่อไปนี้:
พื้นฐานทางกฎหมาย.
ในฐานะที่เป็นส่วนหนึ่งของกรมตำรวจแห่งชาติฟิลิปปินส์ กองตำรวจน้ำจึงมีส่วนแบ่งอำนาจที่ได้รับมอบหมายของกรมตำรวจแห่งชาติฟิลิปปินส์ แม้ว่าจะอยู่ในเขตอำนาจศาลอาณาเขตที่เฉพาะเจาะจงมากขึ้น ในขณะที่กรมตำรวจแห่งชาติฟิลิปปินส์ได้รับคำสั่งให้ปฏิบัติหน้าที่ของตำรวจทั้งหมดในดินแดนแห่งชาติของฟิลิปปินส์ ซึ่งรวมถึงแต่ไม่จำกัดเฉพาะพื้นที่ทางบกและทางน้ำ โดยทั่วไปคำสั่งของกองตำรวจน้ำจะใช้เฉพาะในน่านน้ำอาณาเขตและแม่น้ำของฟิลิปปินส์รวมถึงการเข้าและออกท่าเรือ คำสั่งและเขตอำนาจศาลเหล่านี้ยึดตามฐานกฎหมายต่อไปนี้:
รัฐธรรมนูญแห่งประเทศฟิลิปปินส์ ค.ศ. 1987.
รัฐธรรมนูญแห่งประเทศฟิลิปปินส์ ค.ศ. 1987 ได้บัญญัติให้สร้างกองกำลังตำรวจแห่งชาติหนึ่งหน่วยที่มีลักษณะเป็นพลเรือน ซึ่งปัจจุบันนี้ กองกำลังตำรวจแห่งชาติดังกล่าวได้กลายมาเป็นกรมตำรวจแห่งชาติฟิลิปปินส์ (PNP) ขอบเขตระดับชาติของกรมตำรวจแห่งชาติฟิลิปปินส์ดึงคำจำกัดความมาจากมาตรา 1 ของรัฐธรรมนูญนี้ โดยระบุว่า:
การจัดตั้ง.
หน่วยปัจจุบันนำโดยพลตำรวจจัตวา โรโดลโฟ อาซูริน จูเนียร์ ในฐานะผู้อำนวยการกองนาวิก (DMG) หมู่บัญชาการประกอบด้วยพันตำรวจเอก จอห์น มิตเชล วี ฆามิลี - รองผู้อำนวยการฝ่ายธุรการ, พันตำรวจเอก เลามาร์ ยู อาบูกัน - รองผู้อำนวยการฝ่ายปฏิบัติการ และพันตำรวจเอก เปโดร ดี โซลิบา - เสนาธิการ
ปัจจุบันนี้ กองตำรวจน้ำ กรมตำรวจแห่งชาติฟิลิปปินส์ ได้รับการจัดเป็นกองตำรวจน้ำประจำภูมิภาค (RMUs) 17 หน่วย และหน่วยปฏิบัติการพิเศษ (SOUs) สามหน่วย
มันเชโก

มันเชโก  มีชื่อทางการว่า เนยแข็งลามันชา ([ˈkeso maɲˈtʃeɣo]) เป็นเนยแข็งชนิดหนึ่งที่ผลิตในภูมิภาคลามันชา (La Mancha) ของประเทศสเปน โดยผลิตมาจากนมของแกะพันธุ์มันเชกา (Manchega) ใช้ระยะเวลาในการบ่ม 60 วัน ถึง 2 ปี
เนื้อของมันเชโกนั้นแน่นตลอดชิ้น มีผิวคล้ายเนย และมัดมีรูอากาศเล็ก ๆ ที่กระจายไปไม่ทั่วทั้งเนื้อ สีของเนยแข็ง มีตั้งแต่ขาวไปจนถึงเหลืองคล้ายงาช้าง เปลือก (rind) ของมันเชโกนั้นรับประทานไม่ได้ มีสีเหลืองถึงน้ำตาลเบจ รสชาติของมันเชโกนั้นเป็นเอกลักษณ์ ไม่เข้มจนเกินไป คล้ายครีม มีความคมเล็ก ๆ และทิ้งรสที่เป็นลักษณะเฉพาะของนมแกะไว้ตอนท้ายในปาก
มันเชโกได้รับการคุ้มครองตามระเบียบการตั้งชื่อจากแหล่งกำเนิด  ของประเทศสเปน ภายใต้ชื่อ "เนยแข็งลามันชา" และได้รับสถานะการตั้งชื่อจากแหล่งกำเนิดที่ได้รับการคุ้มครอง (Protected Designation of Origin) โดยสหภาพยุโรป
บูร์ราตา

บูร์ราตา  เป็นเนยแข็งสดอิตาลีที่ผลิตจากนมวัว (มีบ้างที่ใช้นมควาย) โดยผลิตมาจากมอซซาเรลลากับครีม โดยมีเปลือกแข็งด้านนอกเป็นมอซซาเรลลาที่แข็ง ส่วนด้านในเป็นสตรัชชาเตลลาและครีมซึ่งมีผิวที่นุ่มและเป็นเอกลักษณ์ บูร์ราตาเป็นเนยแข็งที่พบได้ทั่วไปในภูมิภาคแคว้นปุลยา อุณหภูมิการเสิร์ฟคือเย็นหรือที่อุณหภูมิห้อง
แฌดซัน ฟือร์นังดึช

แฌดซัน การ์วัลยู ฟือร์นังดึช (เกิดวันที่ 9 มกราคม ค.ศ. 1999) เป็นนักฟุตบอลชาวโปรตุเกส ปัจจุบันเล่นในตำแหน่งกองกลางให้กับสโมสรฟุตบอลทอตนัมฮอตสเปอร์ (โดยยืมตัวจากสปอร์ลิชบัวอีไบฟีกา) และทีมชาติโปรตุเกส
คริสโตเฟอร์ แมคควอรี

คริสโตเฟอร์ แมคควอรี  เกิดเมื่อวันที่ 25 ตุลาคม ค.ศ. 1968 เป็นผู้กำกับภาพยนตร์ ผู้อำนวยการสร้างและนักเขียนบทชาวอเมริกัน เขาได้รับรางวัล แบฟตาอะวอร์ด, อินดิเพนเดนต์สปิริตอะวอดส์ และ รางวัลออสการ์ สาขาบทภาพยนตร์ดั้งเดิมยอดเยี่ยม สำหรับภาพยนตร์ลึกลับนีโอนัวร์เรื่อง "ปล้นไม่ให้จับได้" (1995)
แมคควอรี ได้เปิดตัวในฐานะผู้กำกับด้วยภาพยนตร์สยองขวัญอาชญากรรมเรื่อง "เดอะ เวย์ ออฟ เดอะ กัน" (2000) เขาทำงานร่วมกับ ทอม ครูซ บ่อยครั้ง หลังจากเขียนบทและกำกับภาพยนตร์แอ็คชั่นเรื่อง "ยอดคนสืบระห่ำ" (2012), ' (2015) และ ' (2018) เขายังเป็นส่วนหนึ่งของทีมนักเขียนในภาพยนตร์เรื่อง "ยุทธการดับจอมอหังการ์อินทรีเหล็ก" (2008), "ซูเปอร์นักรบดับทัพอสูร" (2014), "เดอะ มัมมี่" (2017) และ "" (2022)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ คริสโตเฟอร์ แม็คควอรี่
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
$ ดอลลาร์สหรัฐ
แมรี่ ป๊อปปินส์ กลับมาแล้ว

แมรี่ ป๊อปปินส์ กลับมาแล้ว  เป็นภาพยนตร์แฟนตาซีดนตรีอเมริกัน กำกับโดย ร็อบ มาร์แชลล์ เขียนบทโดย David Magee, ร็อบ มาร์แชลล์ และ John DeLuca ได้อ้างอิงมาจากหนังสือชุด แมรี่ ป๊อปปินส์ โดย พี.แอล. เทรเวอร์สเป็นภาคต่อของ แมรี่ ป๊อปปินส์ (ภาพยนตร์) ในปี พ.ศ. 2507 ออกฉายในโรงภาพยนตร์ในประเทศสหรัฐอเมริกาเมื่อวันที่ 19 ธันวาคม พ.ศ. 2561 และ ออกฉายในโรงภาพยนตร์ในประเทศไทยเมื่อวันที่ 25 ธันวาคม พ.ศ. 2561 เฉพาะซับไทยเท่านั้น อย่างไรก็ตามได้พากย์เสียงไทยออกฉายในช่อง 7 HDรายการยอดภาพยนตร์นานาชาติเมื่อวันที่ 24 ตุลาคม พ.ศ. 2563 และ ออกฉายในดิสนีย์+ ฮอตสตาร์เมื่อวันที่ 30 มิถุนายน พ.ศ. 2564
เรื่องย่อ.
ในช่วงเศรษฐกิจตกต่ำของลอนดอน ไมเคิล แบงค์ส ซึ่งตอนนี้เป็นผู้ใหญ่และมีครอบครัวของตัวเอง ได้เข้าทำงานชั่วคราวกับธนาคารฟิเดลิตี้ ฟิดูซิอารี่ ในลอนดอน ซึ่งเป็นสถาบันการเงินเดียวกับที่ว่าจ้างพ่อและปู่ของเขา เขาใช้ชีวิตอยู่กับลูก ๆ สามคนคือ แอนนาเบล ,จอห์น และจอร์จี้ ที่บ้านเลขที่ 17 ถนนเชอร์รี่ ทรี เลน แต่สถานการณ์ช่างยากลำบากนัก นครหลวงแห่งนี้กำลังอยู่ในระหว่าง "ภาวะตกต่ำ" ดังนั้น เศรษฐกิจเลยฝืดเคือง ทำให้เลี่ยงไม่ได้ที่จะเกิดความเครียดขึ้นตามมา ยิ่งไปกว่านั้น ครอบครัวของเขาก็กำลังพยายามทำใจกับการจากไปเมื่อเร็ว ๆ นี้ของภรรยาของไมเคิล บ้านหลังนี้อยู่ในสภาพทรุดโทรมและวุ่นวายเสมอ ๆ แม้ว่าเอเลน แม่บ้านของพวกเขา ผู้ขาดประสิทธิภาพแต่ก็เปี่ยมด้วยความปรารถนาดี จะพยายามมากแค่ไหนก็ตาม เจน พี่สาวของเขา คอยช่วยเหลือทุกเมื่อที่ทำได้ แต่เธอก็สืบทอดความกระตือรือร้นที่มีต่อการเคลื่อนไหวเพื่อส่วนรวมและแคมเปญเรียกร้องสิทธิคนงานจากแม่ของเธอ ซึ่งทำให้เธอยุ่งอยู่เสมอ ด้วยความจริงอันโหดร้ายของยุคสมัยและภาระที่เกิดจากการสูญเสียถาโถมเข้าใส่ครอบครัวนี้อย่างหนักหน่วง พวกเด็ก ๆ ก็พบว่าตัวเองต้องแบกรับภาระแบบผู้ใหญ่ และต้องเติบโตให้เร็วที่สุดเท่าที่จะเป็นไปได้ ผลก็คือความสุขและความมหัศจรรย์แบบเด็ก ๆ ได้ขาดหายไปจากชีวิตพวกเขา ในตอนที่ความสัมพันธ์ระหว่างไมเคิลและลูก ๆ เลวร้ายลงเรื่อย ๆ คุณวิลคินส์ ผู้ดูเหมือนจะเป็นคนโอบอ้อมอารีและไม่เห็นแก่ตัว เริ่มเดินแผนการที่จะยึดบ้านของครอบครัวแบงค์ส ส่งผลให้ไมเคิลที่กำลังสับสนอยู่แล้วมึนงงมากขึ้นไปอีก โชคดีที่สายลมเริ่มจะเปลี่ยนแปลง และแมรี่ ป๊อปปิ้นส์ พี่เลี้ยงสาวผู้สมบูรณ์แบบ ผู้ซึ่งเวทมนตร์ที่ไม่เหมือนใครของเธอได้เปลี่ยนงานธรรมดา ๆ ให้กลายเป็นการผจญภัยสุดวิเศษ ได้ก้าวเข้ามาในชีวิตของพวกเขาอีกครั้ง โดยที่ไม่เปลี่ยนแปลงไปสักนิด เธอได้ร่วมมือกับเพื่อนเก่า แจ็ค พนักงานจุดโคมไฟถนนมากเสน่ห์ ผู้มองโลกในแง่ดี ทั้งคู่ร่วมกันพาเด็ก ๆ ครอบครัวแบงค์สออกสู่การผจญภัยสุดหฤหรรษ์หลายต่อหลายครั้งและแนะนำให้พวกเขาได้รู้จักตัวละครหลากสีสันอย่าง ท็อปซี่ ลูกพี่ลูกน้องนิสัยพิลึกของแมรี่ และนำชีวิต ความรักและเสียงหัวเราะกลับคืนสู่บ้านของพวกเขา
อีเอฟแอลคัพ 2020 นัดชิงชนะเลิศ

การแข่งขัน ฟุตบอลลีกคัพ 2020 นัดชิงชนะเลิศ หรือ อีเอฟแอลคัพ 2020 นัดชิงชนะเลิศ เป็นการแข่งขันฟุตบอลที่จะมีขึ้นในวันที่ 1 มีนาคม ค.ศ. 2020 ที่ สนามกีฬาเวมบลีย์ ในกรุงลอนดอน, ประเทศอังกฤษ. ระหว่าง แอสตันวิลลา และ แมนเชสเตอร์ซิตี. ทีมชนะเลิศจะได้ผ่านเข้าสู่รอบคัดเลือกรอบสองของ ยูฟ่ายูโรปาลีก ฤดูกาล 2020–21 เป็นอย่างน้อย..
เส้นทางสู่นัดชิงชนะเลิศ.
แอสตันวิลลา.
แอสตันวิลลา, ในฐานะทีมจาก พรีเมียร์ลีก ไม่ได้มีส่วนร่วมในการแข่งขันฟุตบอลสโมสรยุโรป, เริ่มต้นในรอบสองโดยที่พวกเขาลงเล่นพบกับสโมสรจาก อีเอฟแอลลีกทู ครูว์อเล็กซานดรา ในการออกไปเยือน. ที่ เกรสตีโรด, แอสตันวิลลา ชนะ 6–1 กับสองประตูจาก คอนอร์ ฮูริเฮน เช่นเดียวกันกับหนึ่งประตูจาก เอซรี คอนซา, ไคนัน เดวิส, แฟรเดอริก กีล์แบร์ต และ แจ็ก กรีลิช. ในรอบสาม, พวกเขาลงเล่นคู่แข่งร่วมพรีเมียร์ลีก ไบรตันแอนด์โฮฟอัลเบียน ออกไปเยือนที่ สนามกีฬาฟัลเมอร์. วิลลา ชนะ 3–1 กับประตูที่มาจาก โฆตา, ฮูริเฮน และ กรีลิช. ในรอบต่อไป, พวกเขาถูกจับสลากพบกับทีมจากพรีเมียร์ลีก วุลเวอร์แฮมป์ตันวอนเดอเรอส์ ที่รังเหย้า. ที่ วิลลาพาร์ก, พวกเขาสามารถผ่านเข้าสู่รอบต่อไปด้วยชัยชนะ 2–1 จากการขอบคุณสู่ประตูที่มาจาก อันวาร์ เอล กาซี และ อะห์มัด อัลมุฮัมมะดี. 
ในรอบก่อนรองชนะเลิศพวกเขาลงเล่นพบกับทีมจากพรีเมียร์ลีกและแชมป์สโมสรยุโรป ลิเวอร์พูล ที่ วิลลาพาร์ก. ลิเวอร์พูลลงเล่นโดยใช้ทีมชุดเยาวชนของพวกเขาเนื่องจากทีมชุดใหญ่กำลังแข่งขันใน ฟุตบอลชิงแชมป์สโมสรโลก 2019 ในประเทศกาตาร์, และวิลลา ชนะ 5–0 กับประตูที่มาจาก ฮูริเฮน, สองประตูจาก โฌนาท็อง ค็อดเฌีย, เวสลีย์ และการทำเข้าประตูตัวเองโดย มอร์แกน บอยส์. ในรอบรองชนะเลิศสองนัดพวกเขาลงเล่นพบกับทีมจากพรีเมียร์ลีก เลสเตอร์ซิตี. หลังจากผลเสมอ 1–1 ในเลกแรกที่ออกไปเยือนที่ คิงเพาเวอร์สเตเดียม, วิลลาทะลุเข้าสู่นัดชิงชนะเลิศหลังจากชนะ 2–1 ที่วิลลาพาร์กกับประตูที่มาจาก แมตต์ ทาร์เกตต์ และนาทีที่ 93 กับประตูชัยมาจาก เทรแซแก ทำให้รวมผลสองนัด ชนะไปได้ 3–2.
แมนเชสเตอร์ซิตี.
แชมป์เก่าอีเอฟแอลคัพ 2019 แมนเชสเตอร์ซิตี, ในฐานะทีมจากพรีเมียร์ลีกมีส่วนร่วมใน ยูฟ่าแชมเปียนส์ลีก ฤดูกาล 2019–20, เริ่มต้นการแข่งขันในรอบสาม. พวกเขาถูกจับสลากเป็นครั้งแรกออกไปเยือนทีมจาก อีเอฟแอลแชมเปียนชิป เพรสตันนอร์ทเอนด์. ที่ ดีปเดล, ซิตี ชนะ 3–0 กับแต่ละประตูมาจาก ราฮีม สเตอร์ลิง, กาบรีแยล เฌซุส และหนึ่งการทำเข้าประตูตัวเองจาก ไรอัน เลดสัน. ในรอบต่อไป, พวกเขาถูกจับสลากเจอกับทีมร่วมพรีเมียร์ลีก เซาแทมป์ตัน ที่รังเหย้า. ที่ สนามกีฬาซิตีออฟแมนเชสเตอร๋, พวกเขาชนะ 3–1 กับสองประตูจาก เซร์ฆิโอ อาเกวโร และหนึ่งประตูจาก นิโกลัส โอตาเมนดิ. 
ในรอบห้า, พวกเขาลงเล่นพบกับทีมจากลีกวัน ออกซฟอร์ดยูไนเต็ด ออกไปเยือนที่ สนามกีฬาแคสแซม. ซิตี ชนะ 3–1 กับสองประตูจากสเตอร์ลิงและหนึ่งประตูจาก ฌูเวา กังเซลู. ในรอบรองชนะเลิศสองเลก, พวกเขาถูกจับสลากพบกับทีมร่วมพรีเมียร์ลีกและคู่อริ แมนเชสเตอร์ดาร์บี แมนเชสเตอร์ยูไนเต็ด. ซิตีควานหาชัยชนะไปได้ก่อนด้วยสกอร์ 3–1 ในเลกแรกที่สนาม โอลด์แทรฟฟอร์ด, กับแต่ละประตูที่มาจาก บือร์นาร์ดู ซิลวา, ริยาฎ มะห์รัซ และการทำเข้าประตูตัวเองหนึ่งลูกโดย อังเดรอัส เปไรรา. แม้จะมีการพ่ายแพ้ 1–0 ที่รังเหย้าของพวกเขาในเลกที่สอง, พวกเขาสามารถทะลุเข้าสู่นัดชิงชนะเลิศกับสกอร์รวมผลสองนัด 3–2. ซิตีกำลังมองหาในการรักษาป้องกันแชมป์อีเอฟแอลคัพให้ได้เป็นปีที่สามติดต่อกัน.
แมตช์.
รายละเอียด.
<onlyinclude></onlyinclude>
ท้าวอินทรสุริยา (อาบ ชูโต)

ท้าวอินทรสุริยา ชื่อเดิม อาบ ชูโต เป็นพระพี่เลี้ยงใน สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และต่อมาพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานบรรดาศักดิ์ให้เป็น ท้าวอินทรสุริยา ตำแหน่งคุณท้าวว่าการห้องวิเสท 
โดยสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร นั้นทรงบันทึกในจดหมายเหตุรายวัน ส่วนพระองค์ ถึงคุณท้าวท่านนี้ หลายตอน บางตอนอ่านแล้วน่ารักน่าเอ็นดูทั้งพระองค์ท่านเองและคุณท้าวท่านตรัสเรียกคุณท้าวว่า “ยายอิน” <br>
เมื่อพระชนมายุเพียง ๕ พรรษา ทรงบันทึกว่า วันเสาร์ที่ ๓๐ มิถุนายน พ.ศ. ๒๔๒๖
“วันนี้เราขี้เกียจอ่านหนังสือ ยายอินเตือนให้เราอ่าน เราร้องไห้สองหน เราอ่านเล็กน้อย กลับมายายอินล้อเรา เราชกกับยายอิน...ฯลฯ...”และ
“...ยายอินมาเล่าถึงไปดูรับแขกเมือง...“
“...เราเล่นกับยายอิน...“
ทว่าแม้จะเป็นพระพี่เลี้ยง ซึ่งใกล้ชิดสนิทสนมและดูจะโปรดมาก เมื่อยายอินของพระองค์ท่านบกพร่อง ก็ไม่ทรงเข้าข้าง แสดงว่าทรงรู้จักคิด รู้จักว่าความรับผิดชอบคืออะไร ตั้งแต่ยังทรงพระเยาว์
ทรงบันทึกเมื่อวันที่ ๑๐ เมษายน พ.ศ. ๒๔๒๘ พระชนมายุย่างเข้า ๗ พรรษา ว่า
“สองโมงเศษแต่งตัวไปทรงบาตร ทูลหม่อมบนไม่ได้เสด็จลง เราทรงแทน พระแปดสิบ ข้าวไม่พอ เราออกฉุนเต็มแก่ ได้เรียกยายอินมาต่อว่า แกกลับพูดเละละ บ่ายเราไปบน เฝ้าที่สวนสวรรค์ ทูลหม่อมบนทรงก่อเขา เราทูลถึงข้าวบาตรไม่พอ รับสั่งว่าให้เราเอาตัวยายอินมาเฆี่ยนเสีย...“
วันที่ ๑๓ เมษายน ๒๔๒๘ ทรงบันทึกว่า
“...เมื่อเสด็จที่ไพศาล (พระที่นั่งไพศาลทักษิณ) รับสั่งถามยายอินเรื่องของทรงบาตร ยายอินฉุนเราใหญ่ เราไม่เข้ากับผู้ผิดแน่ เห็นอะไรก็ต้องทูลให้ทูลหม่อมบนทรงทราบ...“
พจน์ ชุณหะวัณ

พลโท พจน์ ชุณหะวัณ หรือ ขุนพจน์ศรศักดิ์ (4 ธันวาคม พ.ศ. 2443 – 17 ตุลาคม พ.ศ. 2520) อดีต ผู้บัญชาการกองพลที่ 3 อดีตผู้บัญชาการมณฑลทหารบกที่ 3 อดีตรองแม่ทัพกองทัพที่ 3 และ อดีตรองผู้บัญชาการภาคทหารบกที่ 3 
ประวัติ.
พลโทพจน์เกิดเมื่อวันที่ 4 ธันวาคม พ.ศ. 2443 ที่ตำบลบางนกแขวก อำเภอบางคนที จังหวัดสมุทรสงคราม เป็นบุตรชายของ นายไข่ และ นางพลับ ชุณหะวัณ เป็นน้องชายแท้ ๆ ของ จอมพลผิน ชุณหะวัณ อดีต ผู้บัญชาการทหารบก และศักดิ์เป็นอาแท้ ๆ ของ พลเอก ชาติชาย ชุณหะวัณ อดีตนายกรัฐมนตรีไทยคนที่ 17
พลโทพจน์ถึงแก่อนิจกรรมเมื่อวันที่ 17 ตุลาคม พ.ศ. 2520
การศึกษาและรับราชการ.
พลโทพจน์จบการศึกษาจาก โรงเรียนนายร้อยทหารบก (โรงเรียนนายร้อยพระจุลจอมเกล้า ในปัจจุบัน) และได้รับพระราชทานยศร้อยตรีเมื่อวันที่ 3 ธันวาคม พ.ศ. 2466 รุ่นเดียวกับ พลเอก เรือง เรืองวีรยุทธ อดีต ปลัดกระทรวงกลาโหม 
ต่อมาในวันที่ 18 พฤษภาคม พ.ศ. 2475 พลโทพจน์ได้รับพระราชทานบรรดาศักดิ์เป็น ขุนพจน์ศรศักดิ์ ศักดินา 600 จากนั้นในช่วงเหตุการณ์ กบฏบวรเดช เมื่อเดือนตุลาคม พ.ศ. 2476 พลโทพจน์ขณะมียศและบรรดาศักดิ์เป็น ร้อยโท ขุนพจน์ศรศักดิ์ ได้นำปืนใหญ่ต่อสู้อากาศยานบนรถสายพานผูกติดกับโบกี้รถไฟเพื่อใช้ต่อสู้กับฝ่ายกบฏ แต่กลับถูกฝ่ายกบฏนำโบกี้รถไฟเปล่าพุ่งชนหรือที่เรียกว่า ตอร์ปิโดบก ทำให้ร้อยโทพจน์ได้รับบาดเจ็บ ต่อมาในวันที่ 28 เมษายน พ.ศ. 2477 พระบาทสมเด็จพระปกเกล้าเจ้าอยู่หัว จึงโปรดเกล้าฯ พระราชทาน เหรียญดุษฎีมาลา และเข็มกล้าหาญแก่ร้อยโทพจน์ และหลังจากนั้นไม่นานก็ได้รับพระราชทานยศ ร้อยเอก
ต่อมาในวันที่ 1 เมษายน พ.ศ. 2480 ร้อยเอกพจน์จึงได้รับพระราชทานยศ พันตรี จากนั้นจึงได้รับพระราชทานยศพันโทเมื่อวันที่ 19 มิถุนายน พ.ศ. 2484 ต่อมาในวันที่ 21 มกราคม พ.ศ. 2485 พันโทพจน์จึงได้ถวายบังคมลาออกจากบรรดาศักดิ์และกลับมาใช้ชื่อและนามสกุลจริงตามเดิม
ในวันที่ 1 กรกฎาคม พ.ศ. 2487 พันโทพจน์ได้รับโปรดเกล้าฯ พระราชทานยศ พันเอก ต่อมาในวันที่ 4 มิถุนายน พ.ศ. 2493 พันเอกพจน์ขณะดำรงตำแหน่ง รองผู้บัญชาการกองพลที่ 3 ได้รับโปรดเกล้าฯ แต่งตั้งให้ดำรงตำแหน่ง ผู้บัญชาการกองพลที่ 3 สืบต่อจาก พลตรี หลวงสวัสดิ์สรยุทธ ที่ขยับขึ้นไปรับตำแหน่ง แม่ทัพกองทัพที่ 2 และต่อมาพันเอกพจน์ก็ได้รับโปรดเกล้าฯ แต่งตั้งให้ดำรงตำแหน่ง ผู้บัญชาการมณฑลทหารบกที่ 3 ควบอีกตำแหน่งหนึ่งเมื่อวันที่ 7 กรกฎาคม พ.ศ. 2493 โดยได้รับโปรดเกล้าฯ พระราชทานยศ พลตรี เมื่อวันที่ 1 มกราคม พ.ศ. 2494
จากนั้นในวันที่ 22 ธันวาคม พ.ศ. 2495 พลตรีพจน์ได้รับโปรดเกล้าฯ ให้ดำรงตำแหน่ง รองแม่ทัพกองทัพที่ 3 ควบตำแหน่ง รองผู้บัญชาการภาคทหารบกที่ 3 โดยให้พ้นจากตำแหน่ง ผู้บัญชาการกองพลที่ 3 และ ผู้บัญชาการมณฑลทหารบกที่ 3 โดยมี พันเอก เจริญ กาญจนเสถียร รองผู้บัญชาการกองพลที่ 3 และ รองผู้บัญชาการมณฑลทหารบกที่ 3 รักษาราชการแทนทั้ง 2 ตำแหน่ง กระทั่งวันที่ 1 มกราคม พ.ศ. 2499 พลตรีพจน์ได้รับโปรดเกล้าฯ พระราชทานยศ พลโท ซึ่งนับเป็นยศสุดท้ายทางราชการทหาร
คอนเทเจี้ยน สัมผัสล้างโลก

คอนเทเจี้ยน สัมผัสล้างโลก  เป็นภาพยนตร์อเมริกันแนวระทึกขวัญ ที่ออกฉายในปี ค.ศ. 2011 กำกับโดย สตีเว่น โซเดอเบิร์ก เป็นเรื่องของการระบาดทั่วของไวรัสที่ติดต่อผ่านการสัมผัสวัตถุ ความพยายามของนักวิจัยและเจ้าหน้าที่สาธารณสุขในตรวจหาเชื้อและกักกันโรค ความโกลาหลเมื่อสังคมสิ้นไร้ขื่อแปหลังการระบาดของโรค และการผลิตวัคซีนเพื่อชะลอการระบาดของโรค 
โซเดอร์เบิร์ก และผู้เขียนบทคือ สกอตต์ ซี. เบิร์นส์ (ซึ่งเคยร่วมงานกันมาแล้วในภาพยนตร์เรื่อง "สายลับ..โอละพ่อ" (The Informan!, 2009) ซึ่งหลังจากภาพยนตร์เรื่องดังกล่าวออกฉาย เบิร์นส์ ก็ได้เสนอแนวคิดที่จะทำภาพยนตร์ระทึกขวัญทางการแพทย์เกี่ยวกับการระบาดอย่างรวดเร็วของเชื้อไวรัส ซึ่งได้รับแรงบันดาลใจมากจากการระบาดทั่วของเชื้อโรคต่าง ๆ ในช่วงเวลานั้น ได้แก่ การระบาดทั่วของโรคซาร์ส ค.ศ. 2003 และการระบาดทั่วของไข้หวัดใหญ่ 2009 เพื่อที่จะสามารถนำเสนอเหตุการณ์ระหว่างการระบาดของโรคได้อย่างสมจริง เบิร์นส์ ได้ปรึกษากับตัวแทนขององค์การอนามัยโลก และผู้เชี่ยวชาญทางการแพทย์ที่มีชื้อเสียง เช่น ดับเบิลยู. เอียน ลิปกิ้น และ ลอว์เรนซ์ "แลร์รี่" บริลเลียนท์ส ด้วย การถ่ายทำหลักเริ่มขึ้นในฮ่องกงเมื่อเดือนกันยายน ค.ศ. 2010 และถ่ายทำต่อจนสิ้นสุดในชิคาโก แอตแลนตา ลอนดอน เจนีวา และซานฟรานซิสโก จนสิ้นสุดการถ่ายทำในเดือนกุมภาพันธ์ ค.ศ. 2011
การตอบรับ.
การได้รับความสนใจใหม่.
ใน ค.ศ. 2020 ขณะที่มีการระบาดของโคโรนาไวรัสสายพันธุ์ใหม่ ภาพยนตร์เรื่องนี้ถูกหยิบยกมาพูดถึงเป็นกระแสอีกครั้ง
รุบอุลฮิซบ์

รุบอุลฮิซบ์  เป็นสัญลักษณ์อิสลามที่มีรูปสี่เหลี่ยมสองรูปซ้อนกัน ในภาษาอาหรับ "รุบอ์" หมายถึง "หนึ่งส่วนสี่" ส่วน "ฮิซบ์" หมายถึง "กลุ่ม" ตอนแรกมีที่ใช้ในอัลกุรอาน โดยการแบ่งเป็น 60 ฮิซบ์ (60 กลุ่มของความยาวที่เท่ากันโดยประมาณ) ตัวสัญลักษณ์มักจะกำหนดทุก ๆ หนึ่งในสี่ของฮิซบ์ ในขณะที่ฮิซบ์คือครึ่งหนึ่งของยุซ หลังจากนั้นจึงถูกใช้เป็นตอนจบของบทในอักษรวิจิตรอาหรับ สัญลักษณ์นี้มีในยูนิโคด ۞ ที่ U+06DE
การใช้งาน.
เราสามารถพบรุบอุลฮิซบ์ได้ใน:
รูปตัดของเปโตรนาสทาวเวอร์มีแบบจากรุบอุลฮิซบ์ แต่ได้เพิ่มวงกลมเล็ก ๆ อีกเพื่อเพิ่มพื้นที่ของชั้น
ดาวอัลกุดส์.
ดาวอัลกุดส์ ("najmat al-Quds") เป็นสัญลักษณ์รุบอุลฮิซบ์แบบอิสลามที่เจาะจงกับอัลกุดส์ (ป.ล. เยรูซาเลม)
จอช โบรลิน

จอช โบรลิน หรือนามเต็ม โจชัวร์ เจมส์ โบรลิน เกิดเมื่อวันที่ 12 กุมภาพันธ์ 1968 เป็นนักแสดงชาวอเมริกัน ที่มีผลงานการแสดงเรื่องต่างๆมากมาย "The Goonies" (1985), "Mimic" (1997), "Hollow Man" (2000), "Grindhouse" (2007), "ล่าคนดุในเมืองเดือด" (2007), "อเมริกันอันธพาล" (2007), "W." (2008), "ฮาร์วีย์ มิลค์ ผู้ชายฉาวโลก" (2008), "True Grit" (2010), "เมนอินแบล็ค หน่วยจารชนพิทักษ์จักรวาล 3" (2012), "Vice Inherent" (2014), "Sicario" (2015), "Hail, Caesar!" (2016) และ "เดดพูล 2" (2018) 
จอช โบรลิน กับ มาร์เวลคอมิกส์ ในบทบาทที่สร้างชื่อเสียงให้โด่งดังไปทั่วโลกอย่าง ธานอส ตัวร้ายคนสำคัญของจักรวาลมาร์เวล ออกฉากครั้งแรกใน "รวมพันธุ์นักสู้พิทักษ์จักรวาล" (2014) อีกทั้งยังปรากฏตัวใน ' (2015) และ ' (2018) และ "" (2019) ทั้งๆที่บทนี้เขาไม่ได้ถูกเสนอชื่อมาเล่นเลย
จอช โบรลิน ได้รับการเสนอชื่อเข้าชิง รางวัลออสการ์, รางวัลสมาคมนักแสดงภาพยนตร์และโทรทัศน์ และ อินดิเพนเดนต์สปิริตอะวอด จากผลงานที่เขาสร้างชื่อไว้ก่อนหน้านี้
เดิงแกร์ก

เดิงแกร์ก ([dœ̃kɛʁk]), ดืงแกร์เกอ  หรือ ดันเคิร์ก  เป็นเมืองและเทศบาลในจังหวัดนอร์ แคว้นโอดฟร็องส์ ทางตอนเหนือของประเทศฝรั่งเศส เป็นนครที่ตั้งอยู่ทางเหนือสุดของประเทศโดยห่างจากชายแดนประเทศเบลเยียมประมาณ และมีอ่าวจอดเรือที่ใหญ่ที่สุดเป็นอันดับสามของประเทศ ประชากรในเขตเทศบาลเดิงแกร์ก ณ วันที่ 1 มกราคม พ.ศ. 2560 มีจำนวน 87,353 คน
อัลอะละมัยน์

อัลอะละมัยน์ (แปลตรงตัว#เปลี่ยนทาง 'ธงทั้งสอง') เป็นเมืองหนึ่งในเขตผู้ว่าการมัฏรูห์ทางตอนเหนือของประเทศอียิปต์ ตั้งอยู่ริมอ่าวอาหรับ (ส่วนหนึ่งของทะเลเมดิเตอร์เรเนียน) ห่างจากเมืองอะเล็กซานเดรียไปทางทิศตะวันตก และห่างจากกรุงไคโรไปทางทิศตะวันตกเฉียงเหนือ
ปรัชญาภูมิศาสตร์

ปรัชญาภูมิศาสตร์ เป็นสาขาย่อยของปรัชญาที่เกี่ยวข้องกับปัญหาทางญาณวิทยา อภิปรัชญา และ อรรฆวิทยาในภูมิศาสตร์ โดยวิธีการทางภูมิศาสตร์ทั่วไปและปัญหาที่มีความสัมพันธ์ในวงกว้าง อย่างเช่น การรับรู้และการแสดงของพื้นที่และสถานที่ 
แนวคิด.
แม้นจะมีการถกเถียงกันในประเด็นวิธีการวิทยาที่เกี่ยวข้องกับความรู้ทางภูมิศาสตร์มานานหลายศตวรรษ ผลงาน "The Nature of Geography: A Critical Survey of Current Thought in the Light of the Past" ของ Richard Hartshorne (1899–1992) ตีพิมพ์ออกสู่สาธารณชนในปี 1939 ซึ่งเป็นผลงานหลักชิ้นแรกที่พิมพ์เป็นภาษาอังกฤษอย่างเป็นระบบ และช่วยกระตุ้นให้เกิดความเรียงเชิงวิพากษ์อีกหลายสำนวนในหลายทศวรรษถัดมา John Kirtland Wright (1891-1969) นักภูมิศาสตร์ชาวอเมริกันที่มีชื่อเสียงในด้านการทำแผนที่ และการศึกษาประวัติศาสตร์ความคิดทางภูมิศาสตร์ เขาได้รับประกาศเกียรติคุณเกี่ยวกับด้านธรณีวิทยา ในปี 1947 เพื่อการศึกษาความรู้ทางภูมิศาสตร์ในวงกว้าง หนังสือเล่มอื่นที่อ้างว่าเป็นผลงานสำคัญในสาขานี้ ได้แก่ "คำอธิบายในทางภูมิศาสตร์ของ" David Harvey เมื่อปี 1969 และ"การสร้างพื้นที่" ของ Henri Lefebvre เมื่อปี 1974 นับเป็นการอภิปรายในประเด็นต่าง ๆ ที่เกิดขึ้นในภายหลังซึ่งส่วนหนึ่งเป็นแรงบันดาลใจในการก่อตั้ง "สมาคมปรัชญาและภูมิศาสตร์" ในยุค 1990's 
"สมาคมปรัชญาและภูมิศาสตร์" ก่อตั้งขึ้นในปี ค.ศ.1997 โดย Andrew Light นักปรัชญาประจำมหาวิทยาลัย George Mason University และ Jonathan Smith นักภูมิศาสตร์ประจำมหาวิทยาลัย Texas A&M University วารสาร"ปรัชญาและภูมิศาสตร์"ที่เป็นบทวิจารณ์ประจำปีทั้งสามเล่มตีพิมพ์โดยสำนักพิมพ์ Rowman & Littlefield Press ซึ่งต่อมากลายเป็นวารสารรายปักษ์ที่ตีพิมพ์โดยสำนักพิมพ์ Carfax นักภูมิศาสตร์ได้ตีพิมพ์วารสาร"จริยศาสตร์ สถานที่ และสิ่งแวดล้อม" เมื่อปี ค.ศ.2005 และได้นำวารสารฉบับนี้รวมเข้ากับวารสารอื่นกลายเป็น "จริยศาสตร์ สถานที่ และสิ่งแวดล้อม: วารสารปรัชญาและภูมิศาสตร์"ที่ตีพิมพ์โดย Routledge วารสารดังกล่าวได้รับการแก้ไขโดย Light and Smith จนกระทั่งปี 2009 และได้ตีพิมพ์ผลงานของนักปรัชญา นักภูมิศาสตร์และนักวิชาการอื่น ๆ ในสาขาที่เกี่ยวกับปัญหาของพื้นที่ สถานที่และสิ่งแวดล้อมซึ่งมีการตีความที่หลากหลาย และได้รับการยอมรับว่าเป็นเครื่องมือในการขยายขอบเขตของสาขาจริยศาสตร์สิ่งแวดล้อมรวมถึงการทำงานในสภาพแวดล้อมในเขตเมือง 
ในปี 2009 Smith ลาออกจากการทำงานวารสารส่วน Benjamin Hale แห่งมหาวิทยาลัย Colorado ได้เข้ามาเป็นบรรณาธิการร่วมคนใหม่ Hale and Light เปิดตัววารสารเกี่ยวกับจริยศาสตร์ นโยบาย และสิ่งแวดล้อมอีกครั้งในเดือนมกราคม 2011 ในขณะที่วารสารได้มุ่งเน้นไปที่ความสัมพันธ์ระหว่างจริยศาสตร์สิ่งแวดล้อมกับนโยบาย แต่ก็ยังยินยอมการเสนอผลงานที่เกี่ยวข้องจากนักภูมิศาสตร์ 
หนังสือชุดซึ่งตีพิมพ์ครั้งแรกโดย Rowman & Littlefield และสำนักพิมพ์ Cambridge Scholars Press ในภายหลัง เริ่มต้นในปี 2002 เพื่อเผยแพร่รายงานการประชุมในวาระการประชุมประจำปีของ"สมาคมปรัชญาและภูมิศาสตร์" ซึ่งจัดขึ้นโดย Gary Backhaus และ John Murungi จากมหาวิทยาลัย Towson ในปี 2005 สมาคมที่ให้การสนับสนุนการประชุมประจำปีเหล่านี้ได้กลายเป็น "สมาคมระหว่างประเทศเพื่อการศึกษาด้านสิ่งแวดล้อม พื้นที่ และสถานที่" ในปี 2009 มีหนังสือชุดวารสารวิชาการทางด้าน"สิ่งแวดล้อม พื้นที่ และสถานที่" ซึ่งได้จัดพิมพ์และแก้ไขโดย C. Patrick Heidkamp, Troy Paddock และ Christine Petto จากมหาวิทยาลัยแห่งรัฐคอนเนคติกัทตอนใต้
ดิปโล

ทอมัส เวสลีย์ เพนซ์ (เกิด 10 พฤศจิกายน ค.ศ. 1978) หรือชือในวงการคือ ดิปโล (Diplo) เป็นดีเจ นักแต่งเพลง โปรดิวเซอร์เพลง ชาวอเมริกัน มีพื้นเพอยู่ที่ลอสแอนเจลิส รัฐแคลิฟอร์เนีย เป็นสมาชิกนำและผู้ร่วมก่อตั้งกลุ่มดนตรีแนวแดนซ์ฮอลล์ที่ชื่อ เมเจอร์เลเซอร์ ยังเป็นสมาชิกวงซูเปอร์กรุปที่ชื่อ แอลเอสดี อันประกอบด้วยสมาชิกคือ เซีย และแลบรินท์ เขายังเป็นสมาชิกวงดูโอ แจ็กยูที่ร่วมกับดีเจสกริลเลกซ์ และเป็นสมาชิกวง ซิลก์ซิตีกับมาร์ก รอนสัน เขาเป็นผู้ก่อตั้งและบริหารค่ายเพลงแมดดีเซนต์ และร่วมก่อตั้งองค์กรไม่แสวงหาผลประโยชน์ ฮีปส์ดีเซนต์ เขายังเคยเป็นครูสอนภาษาอังกฤษในประเทศญี่ปุ่นและครูที่ฟิลาเดลเฟีย ในช่วงปี ค.ศ. 2013 ออกอีพีชุด "Revolution" เข้าชาร์ตสัปดาห์แรกที่อันดับ 68 บนชาร์ต "บิลบอร์ด" 200
ในช่วงที่เริ่มมีชื่อเสียง ดิปโล ทำงานร่วมกันนักดนตรีชาวอังกฤษ เอ็ม.ไอ.เอ. ศิลปินที่ถือว่าทำให้เขาเป็นที่รู้จักในช่วงแรก ต่อมาเขาและโปรดิวเซอร์ของ เอ็ม.ไอ.เอ. ที่ชื่อ สวิตช์ ทำโปรเจกต์แดนซ์ฮอลล์และซีรีส์การ์ตูนที่ชื่อ "Major Lazer" จากนั้นก็ได้ทำงานผลิตมิกซ์เทปร่วมกับศิลปินป็อปมากมาย อาทิ เกว็น สเตฟานี, ดาย แอนต์วูร์ด, บริตนีย์ สเปียส์, มาดอนนา, ชากีรา, บียอนเซ่ โนวส์, เอลลี โกลดิง, โนเดาต์, จัสติน บีเบอร์, อัชเชอร์, สนูป ด็อกก์, ทริปปี เรดด์, คริส บราวน์, ซีแอล, จีดรากอน, แบดบันนี, มุ และป็อปปี
เมอเมเลียฟอร์มิส

เมอเมเลียฟอร์มิส (แปลว่า "รูปร่างคล้ายสัตว์เลี้ยงลูกด้วยน้ำนม") เป็นเคลดที่ประกอบด้วยสัตว์เลี้ยงลูกด้วยน้ำนมและสัตว์ชนิดใกล้เคียงที่สูญพันธุ์ไปแล้ว กลุ่มนี้แผ่ปรับตัวจากซีโนดอนต์โพรไบโนเนเธีย เมอเมเลียฟอร์มิสนิยามขึ้นเป็นเคลดที่เกิดเป็นบรรพบุรุษร่วมที่ใกล้กันที่สุดของมอร์แกนูโคดอนตากับสัตว์เลี้ยงลูกด้วยน้ำนม กลุ่มหลังนี้เป็นเคลดที่เกิดเป็นบรรพบุรุษร่วมที่ใกล้กันที่สุดของอันดับมอนอเทรมาตา ชั้นฐานสัตว์มีกระเป๋าหน้าท้อง และชั้นฐานพลาเซนทาเลีย เมอมาเลียฟอร์มิสยังมีสัตว์อื่นนอกจากมอร์แกนูโคดอนตาและสัตว์เลี้ยงลูกด้วยน้ำนม ได้แก่ ดอโคดอนตา และ "แฮโดรโคเดียม" และยังมี"ไทกิเธอเรียม"จากยุคไทรแอสซิก ซึ่งเป็นสมาชิกที่เก่าแก่ที่สุดของกลุ่ม
เมอเมเลียฟอร์มิสเป็นคำจากการตั้งชื่อทางวิวัฒนาการชาติพันธุ์ การจัดสิ่งมีชีวิตหนึ่งให้เป็นสัตว์เลี้ยงลูกด้วยน้ำนมแต่เดิมนั้นอยู่บนพื้นฐานของลักษณะ ทำให้กลุ่มสัตว์เลี้ยงลูกด้วยน้ำนมเป็นกลุ่มที่ครอบคลุมมากกว่ากลุ่มเมอเมเลียฟอร์มิสเล็กน้อย โดยเฉพาะอย่างยิ่ง อนุกรมวิธานที่อยู่บนพื้นฐานของลักษณะโดยปกติจะรวม"แอดีโลบาซิเลียส"กับ"ไซโนโคโนดอน"เป็นสัตว์เลี้ยงลูกด้วยน้ำนม แม้ว่าสองสกุลนี้จะอยู่นอกเหนือนิยามของเมอเมเลียฟอร์มิสก็ตาม สกุลทั้งสองดังกล่าวถูกรวมเข้าไปในเมอเมเลียมอร์ฟา ซึ่งเป็นเคลดที่ใหญ่กว่า โดยเคลดนี้นิยามขึ้นเป็นบรรพบุรุษร่วมที่ใกล้กันที่สุดของไทรทีโลดอนทิดีกับสัตว์เลี้ยงลูกด้วยน้ำนม กลุ่มที่ใหญ่กว่าดังกล่าวรวมวงศ์บางวงศ์ที่อนุกรมวิธานบนพื้นฐานของลักษณะไม่จัดรวมให้อยู่ในสัตว์เลี้ยงลูกด้วยน้ำนม ดังเช่นไทรทีโลดอนทิดีและแบรซิโลดอนทิดี
กลุ่มอาการจากการหลั่งไซโตไคน์

กลุ่มอาการจากการหลั่งไซโตไคน์  เป็นกลุ่มอาการตอบสนองต่อการอักเสบทั่วร่างกายประเภทหนึ่ง พบเป็นภาวะแทรกซ้อนของโรคหรือการติดเชื้อบางประเภท และยังพบเป็นผลข้างเคียงของการให้ยาแอนติบอดีชนิดเดี่ยวบางประเภท และการรักษาด้วยการรับเซลล์ที กรณีที่ผู้ป่วยมีอาการรุนแรงอาจเรียกว่า พายุไซโตไคน์
เรดเลสเตอร์

เรดเลสเตอร์  หรือชื่อสั้น ๆ เช่น เลสเตอร์  หรือ เลสเตอร์เชอร์ชีส  เป็นชีสอังกฤษ ผลิตด้วยกรรมวิธีที่คล้ายกันกับเชดดาร์ชีส แต่มีผิวที่เปราะขุยกว่า และมักใช้เวลาหมักที่ 6-12 เดือน เปลือก (rind) ของเรดเลสเตอร์เป็นสีแดงส้ม มีราคล้ายผงอยู่บนนั้น ตั้งแต่ศตวรรษที่ 18 ผู้ผลิตใช้การเติมอันนัตโตลงไปเพื่อให้เกิดสีส้ม เรดเลสเตอร์ผลิตมาจากนมวัว และตั้งชื่อตามเลสเตอร์เชอร์ เคาน์ทีในประเทศอังกฤษ เรดเลสเตอร์แบบดั้งเดิมจะค่อนข้างมีเนื้อแน่นและแห้ง เปราะเล็กน้อย รสชาติออกหวานและนุ่มนวลนั้นจะเข้มขึ้นเมื่อยิ่งหมักไว้นานขึ้น ส่วนที่ผลิตแบบ Block-made มีลักษณะชื้นกว่า และมีรสหวานตามพร้อมทั้งผวคล้ายครีม
พระครูพิพัฒนิโรธกิจ (ปาน)

พระครูพิพัฒนิโรธกิจ หรือ หลวงพ่อปาน เป็นอดีตเจ้าอาวาสวัดมงคลโคธาวาส (วัดบางเหี้ย) และพระเกจิอาจารย์ที่มีชื่อเสียงจากการสร้างเขี้ยวเสือแกะ
ประวัติ.
หลวงพ่อปาน เป็นชาวตำบลบางเหี้ย (ตำบลคลองด่านในปัจจุบัน) เกิดปี พ.ศ. 2368 เป็นบุตรคนที่ 3 ของนายปลื้มกับนางตาล มีเชื้อสายจีนทั้งสองคน เมื่อโตขึ้นได้เรียนหนังสือที่วัดอรุณราชวรารามราชวรมหาวิหาร แล้วบวชเป็นสามเณรโดยมีพระศรีสากยบุตร (เซ่ง) เป็นพระอุปัชฌาย์ แต่ภายหลังได้ลาสิกขาบทเพื่อกลับมาช่วยทำงานหาเลี้ยงครอบครัว จนอายุครบ 20 ปี จึงอุปสมบท ณ พัทธสีมาวัดอรุณราชวราราม โดยมีพระศรีสากยบุตร (เซ่ง) เป็นพระอุปัชฌาย์ ไม่ปรากฏฉายาแน่ชัด (บ้างว่าติสฺสโร บ้างว่าอคฺคปญฺโ) ท่านอยู่ศึกษากรรมฐานพอสมควรแล้วจึงลากลับมาอยู่วัดมงคลโคธาวาส และได้เป็นเจ้าอาวาสต่อมา 
ในการพระราชพิธีฉัตรมงคล ร.ศ. 120 พระบาทสมเด็จพระจุลจอมเกล้าเจ้าอยู่หัวโปรดให้เลื่อนเป็นพระครูสัญญาบัตรที่"พระครูพิพัฒนิโรธกิจ" มีนิตยภัตราคาเดือนละ 6 บาท พัดยศเป็นตาลปัตรพุดตานพื้นกำมะหยี่ขาวหักทองขวาง ท่านมาไม่ทันงานพระราชพิธี จึงโปรดเกล้าฯ ให้กระทรวงธรรมการส่งสัญญาบัตร ไตร และพัดยศไปพระราชทาน
พระราชหัตถเลขาในพระบาทสมเด็จพระจุลจอมเกล้าเจ้าอยู่หัว "เรื่องเสด็จประพาสมณฑลปราจีน" เมื่อ ร.ศ. 127 เพื่อตรวจเยี่ยมการสร้างประตูชลประทานคลองบางเหี้ย ทรงเล่าว่าได้พบพระครูปาน เนื้อความในพระราชหัตถเลขาว่า ("อักขรวิธีตามพระราชหัตถเลขา")
<templatestyles src="แม่แบบ:คำพูด/style.css" />พระครูปานมาหาด้วย พระครูปานรูปนี้เปนที่นิยมกันในทางวิปัสนาและธุดงควัตร มีพระสงฆ์วัดต่าง ๆ ไปเดินธุดงค์ด้วยสองร้อยสามร้อย แรกลงไปประชุมอยู่ที่วัดบางเหี้ย มีสัปบุรุษที่ศรัทธาเลื่อมใสช่วยกันเลี้ยง กินน้ำจืดที่มีไว้เกือบจะหมดแล้วก็ออกเดิน ทางที่เดินนั้นลงไปบางปลาสร้อยแล้วจึงเวียนกลับขึ้นมาปราจีน นครนายก ไปพระบาท แล้วเดินลงมาทางสระบุรี ว่ามาตามทางรถไฟ แต่ไม่ขึ้นรถไฟ เว้นแต่พระที่เลื่อยล้าเจ็บไข้ ผ่านกรุงเทพฯ กลับลงไปบางเหี้ย ออกเดินอยู่ในแรมเดือนยี่ กลับไปวัดอยู่ในเดือนห้าเดือนหก ประพฤติเป็นอาจิณวัตรเช่นนี้มา ๔๐ ปีแล้ว คุณวิเศษที่คนเลื่อมใส คือให้ลงตะกรุด ด้ายผูกมือ รดน้ำมนต์ ที่นิยมกันมากนั้นคือรูปเสือแกะด้วยเขี้ยวเสือเล็กบ้างใหญ่บ้างฝีมืออยาบ ๆ ข่าวที่ล่ำลือกันว่าเสือนั้นเวลาจะปลุกเศก ต้องใช้เนื้อหมูเศกเป่าไปยังไรเสือนั้นกระโดดลงไปในเนื้อหมูได้ ตัวพระครูเองเห็นจะได้ความลำบากเหน็ดเหนื่อย ในการที่ใคร ๆ กวนให้ลงโน่นลงนี่ เขาว่าบางทีก็หนีไปอยู่ป่าช้า ที่พระบาทก็หนีขึ้นไปอยู่เสียบนเขาโพธิ์ลังกาคนก็ยังตามขึ้นไปกวนไม่เป็นอันหลับอันนอน แต่บริวารเห็นจะได้ผลประโยชน์ ในการที่ทำอะไร ๆ ขาย มีแกะรูปเสือเป็นต้น ถ้าปรกติราคาตัวละบาท เวลาแย่งชิงกันก็ขึ้นไปถึง ๓ บาท ว่า ๖ บาทก็มี ได้รูปเสือนั้นแล้วจึงไปให้พระครูปลุกเศก สังเกตดูอัชฌาศัยเป็นอย่างคนแก่ใจดีกิริยาเรียบร้อย อายุ ๗๐ แล้วยังไม่แก่มาก รูปร่างล่ำสันใหญ่โต เป็นคนพูดน้อย มีคนอื่นมาช่วยพูด
พระครูพิพัฒนิโรธกิจ อาพาธเป็นฝีในคอ มรณภาพเมื่อวันที่ 29 สิงหาคม พ.ศ. 2453 เวลา 22:45 นาที ถึงวันอาทิตย์ที่ 9 เมษายน พ.ศ. 2454 พระบาทสมเด็จพระมงกุฎเกล้าเจ้าอยู่หัวโปรดให้เจ้าพนักงานส่งหีบเพลิงไปพระราชทานเพลิงศพ และพระราชทานเงิน 1,000 สตางค์ ผ้าขาวพับ 2 พับ
มูนาฟิก (ภาพยนตร์)

มูนาฟิก  เป็นภาพยนตร์สยองขวัญแบบเหนือธรรมชาติของประเทศมาเลเซียที่เผยแพร่ในปีค.ศ.2016 กำกับโดยชัมซุล ยูโซฟ. มันเป็นภาพยนตร์สยองขวัญเรื่องที่สองที่ฉายหลังจากที่ผลิตภาพยนตร์เรื่อง"" (2011) และเป็นเรื่องแรกที่วางแผนจะทำเป็นไตรภาค
ภาพยนตร์ถูกเผยแพร่ในวันที่ 25 กุมภาพันธ์ ค.ศ.2016 ในมาเลเซีย และ 5 ตุลาคม ค.ศ.2016 ในอินโดนีเซีย มันได้รับเสียงวิจารณ์ในแง่บวก และมีรายได้ไป 17.04 ล้านริงกิตทั่วโลก ซึ่งทำให้ "มูนาฟิก" กลายเป็นภาพยนตร์ขายดีในมาเลเซียในปีค.ศ.2016. ตัวภาพยนตร์ได้เข้าชิง 9 รางวัลในงานภาพยนตร์มาเลเซียปีค.ศ. 2016 และชนะ 5 รางวัล ซึ่งรวมไปถึงภาพยนตร์ภาษาประจำชาติดีเด่น (Best National Language Film) และผู้กำกับดีเด่น โดยภาคต่อของมันคือ "มูนาฟิก 2" ซึ่งเผยแพร่ในวันที่ 30 สิงหาคม ค.ศ.2018.
การตอบรับ.
บ็อกซ์ออฟฟิซ.
หลังจากฉายไปสี่วัน ภาพยนตร์ได้กำไรไป 2.3 ล้านริงกิต ก่อนที่จะเพิ่มเป็น 3 ล้านริงกิตในวันที่ห้า แล้วเพิ่มขึ้นเป็น 4.3 ล้านริงกิตในหนึ่งสัปดาห์ที่ออกฉาย ภายใน 11 วัน รายได้ของภาพยนตร์ได้เพิ่มขึ้นเป็น 8.5 ล้านริงกิต แล้วเพิ่มขึ้นเป็น 11 ล้านริงกิตภายในสองสัปดาห์ จนเข้าสู่วันที่ 18 ภาพยนตร์นี้ทำรายได้ไป 12.97 ล้านริงกิต แล้วเพิ่มขึ้นเป็น 17 ล้านริงกิตในวันที่ 26 และท้ายที่สุด รายได้ของภาพยนตร์สุดลงที่ 17.04 ล้านริงกิต
ตัวภาพยนตร์ก็ประสบความสำเร็จในการเก็บรายได้ 2 ล้านริงกิตในประเทศสิงคโปร์
การวิจารณ์.
"มูนาฟิก" ได้รับคำวิจารณ์ผสมกัน ทาง "It Caught My Eyes" ให้แง่บวกสำหรับภาพยนตร์นี้ บ็อบบี บาตารา นักเขียนจาก "All Film Magazine" ได้ให้สี่ดาวจากห้าดาว
ภาคต่อ.
"มูนาฟิก 2" (2018).
ชัมซุล ยูโซฟและสโกปโปรดักชันได้เริ่มถ่ายทำในวันที่ 20 มีนาคม ค.ศ.2017 โดยถ่ายทำที่กัวลาลัมเปอร์และหุบเขากลัง และใช้เวลาถ่ายทำถึง 72 วันก่อนที่จะปิดกองในวันที่ 30 มีนาคม ค.ศ.2017. ชัมซุลจึงประกาศในเดือนกรกฎาคม ค.ศ.2018 ว่า "มูนาฟิก 2" จะเข้าฉายโรงภาพยนตร์ในวันที่ 30 สิงหาคม
"มูนาฟิก 3" (2020).
ในวันที่ 4 กันยายน ค.ศ.2018 ได้มีการประกาศทำภาพยนตร์ภาคที่ 3 ชัมซุลกล่าวว่าเขาต้องการให้ "มูนาฟิก" เป็นแฟรนชายส์ และยืนยันว่าจะเริ่มถ่ายทำในปีค.ศ.2019.
เดียป

เดียป  เป็นเมืองและเทศบาลชายฝั่งทะเลในเขตเดียป จังหวัดแซน-มารีตีม แคว้นนอร์ม็องดี ทางภาคเหนือของประเทศฝรั่งเศส ณ วันที่ 1 มกราคม พ.ศ. 2560 ในเขตเทศบาลเมืองนี้มีจำนวนประชากร 29,080 คน
เดียปเป็นเมืองท่าริมช่องแคบอังกฤษตรงปากแม่น้ำอาร์ก มีชื่อเสียงเรื่องหอยพัด และมีบริการเรือข้ามฟากไปยังนิวเฮเวินในอังกฤษ นอกจากนี้ยังมีหาดกรวดยอดนิยม ปราสาทสมัยคริสต์ศตวรรษที่ 15 และโบสถ์นักบุญยากอบและนักบุญเรมี
เกรอนอบล์

เกรอนอบล์ ([ɡʁənɔbl] ; หรือ) เป็นเมืองหนึ่งทางภาคตะวันออกเฉียงใต้ของประเทศฝรั่งเศส ตั้งอยู่ตีนเทือกเขาเฟรนช์แอลป์บริเวณที่แม่น้ำดรักบรรจบกับแม่น้ำอีแซร์ในแคว้นโอแวร์ญ-โรนาลป์ เกรอนอบล์เป็นเมืองหลักของจังหวัดอีแซร์ และเป็นศูนย์กลางวิทยาศาสตร์ที่สำคัญแห่งหนึ่งของยุโรป เมืองนี้ประกาศตนเองว่าเป็น "เมืองหลวงของเทือกเขาแอลป์" เนื่องจากขนาดของเมืองและความใกล้กับเทือกเขาดังกล่าว
ประวัติศาสตร์ของเกรอนอบล์ย้อนไปได้กว่า 2,000 ปี ถึงช่วงเวลาที่ยังเป็นหมู่บ้านเล็ก ๆ ในภูมิภาคกอล ต่อมาได้กลายเป็นศูนย์กลางของดินแดนโดฟีเนในคริสต์ศตวรรษที่ 11
การพัฒนาอุตสาหกรรมได้ส่งเสริมความโดดเด่นของเกรอนอบล์ผ่านการขยายตัวทางเศรษฐกิจหลายช่วงในสามศตวรรษที่ผ่านมา เริ่มต้นด้วยอุตสาหกรรมถุงมือที่เฟื่องฟูในคริสต์ศตวรรษที่ 18 และ 19 ต่อด้วยการพัฒนาอุตสาหกรรมไฟฟ้าพลังน้ำที่แข็งแกร่งในปลายคริสต์ศตวรรษที่ 19 ถึงต้นคริสต์ศตวรรษที่ 20 และสิ้นสุดลงด้วยการเติบโตทางเศรษฐกิจหลังสงครามโลกครั้งที่สองซึ่งแสดงให้เห็นจากการเป็นเจ้าภาพมหกรรมกีฬาโอลิมปิกฤดูหนาวครั้งที่ 10 ใน ค.ศ. 1968 ต่อมาเมืองนี้ได้เติบโตจนกลายเป็นศูนย์กลางการวิจัย เทคโนโลยี และนวัตกรรมที่สำคัญที่สุดแห่งหนึ่งของยุโรป โดยประชากรของเมืองหนึ่งคนจากทุก ๆ ห้าคนทำงานโดยตรงในสาขาเหล่านี้
ริการ์ดู บูฟิลย์

ริการ์ดู บูฟิลย์ ลาบี ([riˈkaɾðu βuˈfiʎ ləˈβi]; 5 ธันวาคม ค.ศ. 1939 – 14 มกราคม ค.ศ. 2022) เป็นสถาปนิกชาวสเปน โดยนับตั้งแต่ ค.ศ. 1963 เป็นผู้นำในการออกแบบสถาปัตยกรรมนานาชาติและออกแบบเมืองให้แก่บริษัท ริการ์ดูบูฟิลย์ตาเยร์เดอาร์กิเตกตูรา ริการ์ดู บูฟิลย์เกิดในครอบครัวนักก่อสร้างที่เมืองบาร์เซโลนา เข้าศึกษาที่วิทยาลัยสถาปัตยกรรมศาสตร์บาร์เซโลนา จบการศึกษาจากวิทยาลัยศิลปะและการออกแบบในเจนีวา ขณะมีอายุ 17 ปี เขาออกแบบโครงการเป็นครั้งแรก เป็นบ้านพักฤดูร้อนในอิบิซา และขณะมีอายุ 23 ปี เป็นสถาปนิกหลักในเอลตาเยร์ มากกว่า 50 ปีที่บูฟิลย์ยังคงเป็นสถาปนิกผู้นำให้กับริการ์ดูบูฟิลย์ตาเยร์เดอาร์กีเตกตูรา มีโครงการมากกว่า 1,000 โครงการ มากกว่า 50 ประเทศ
หลวงเจริญจรัมพร (เจริญ เจริญจรัมพร)

พลอากาศโท หลวงเจริญจรัมพร (21 ตุลาคม 2445 - 10 ธันวาคม 2506) อดีตนายทหารอากาศชาวไทย อดีตสมาชิกสภาผู้แทนราษฎรประเภทที่ 2 อดีตกรรมการสภากรรมการทหารผ่านศึก อดีตรองเสนาธิการกลาโหม อดีตจเรทหารอากาศ อดีตผู้ว่าราชการภาค ๓ อดีตราชองครักษ์เวร อดีตราชองครักษ์พิเศษ
ประวัติ.
พลอากาศโท หลวงเจริญจรัมพร เกิดเมื่อวันที่ 21 ตุลาคม พ.ศ. 2445 ที่ ถนนเยาวราช จังหวัดพระนคร (กรุงเทพมหานคร ในปัจจุบัน) เป็นบุตรชายของ ร้อยตรีนุช และ นางแม้น ไชยโกมล โดยมีชื่อเดิมว่า เจริญ ไชยโกมล ต่อมาเมื่อถวายบังคมลาออกจากบรรดาศักดิ์ก็ได้ใช้ราชทินนามมาเป็นนามสกุลจึงเปลี่ยนเป็น เจริญ เจริญจรัมพร ถึงแม้จะได้รับพระราชทานบรรดาศักดิ์กลับคืนในภายหลัง
ด้านชีวิตครอบครัวสมรสกับ คุณสมสวาท วัชรเสถียร มีบุตรธิดา 5 คนและบุตรสาวบุญธรรมอีก 1 คน
พลอากาศโท หลวงเจริญจรัมพร ออกจากประจำการเมื่อวันที่ 30 พฤษภาคม พ.ศ. 2506 ก่อนจะถึงแก่อนิจกรรมด้วย โรคหัวใจ ที่บ้านพักเมื่อเวลา 22.45 น. ของวันที่ 10 ธันวาคม พ.ศ. 2506 ขณะอายุได้ 61 ปี
งานการเมือง.
วันที่ 30 พฤศจิกายน พ.ศ. 2494 พลอากาศตรี หลวงเจริญจรัมพร (ยศในขณะนั้น) ได้รับแต่งตั้งให้เป็น สมาชิกสภาผู้แทนราษฎร ประเภทที่ 2 ก่อนจะพ้นจากตำแหน่งเมื่อวันเสาร์ที่ 25 กุมภาพันธ์ พ.ศ. 2500
แคว้นโลสลาโกส

โลสลาโกส ([loz ˈlaɣos], #เปลี่ยนทาง) เป็นหนึ่งในสิบหกแคว้นของประเทศชิลี ประกอบด้วย 4 จังหวัดคือ ชิโลเอ, ยังกิเว, โอซอร์โน และปาเลนา แคว้นนี้มีเกาะที่ใหญ่เป็นอันดับที่ 2 ของประเทศ คือ เกาะชิโลเอ และทะเลสาบที่ใหญ่เป็นอันดับที่ 2 ของประเทศ คือ ทะเลสาบยังกิเว
เมืองหลักของแคว้นคือ ปูเอร์โตมอนต์ เมืองสำคัญอื่น ๆ เช่น โอซอร์โน, กัสโตร, อังกุด และปูเอร์โตบารัส เศรษฐกิจที่สำคัญของแคว้นคือภาคบริการ แต่ก็มีพื้นฐานอยู่บนการทำประมง การเพาะเลี้ยงแซลมอน การป่าไม้ การทำฟาร์มปศุสัตว์ การท่องเที่ยวยังถือเป็นเศรษฐกิจที่สำคัญบริเวณเทือกเขาแอนดีส บ้านพักตากอากาศสำหรับเล่นสกี น้ำพุร้อน และการตกปลาเพื่อนันทนาการได้รับความนิยมในแถบนี้
ประเทศเช็กเกียในโอลิมปิก

ประเทศเช็กเกีย หรือ สาธารณรัฐเช็ก เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1996 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเช็กเกีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ
นับตั้งแต่ประเทศเช็กเกียส่งนักกีฬาเข้าร่วมการแข่งขันโอลิมปิกครั้งแรก นักกีฬาเช็กได้รับเหรียญรางวัลรวมทั้งหมด 106 เหรียญ โดยแบ่งเป็น 32 เหรียญทอง 33 เหรียญเงิน และ 41 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
<templatestyles src="Col-begin/styles.css"/>
ผู้เชิญธงชาติ.
<templatestyles src="Col-begin/styles.css"/>
ประเทศมาซิโดเนียเหนือในโอลิมปิก

ประเทศมาซิโดเนียเหนือ (เดิมคือมาซิโดเนีย) เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1996 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศมาซิโดเนียเหนือ คือ คณะกรรมการโอลิมปิกมาซิโดเนียเหนือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ MKD
นับตั้งแต่ประเทศมาซิโดเนียเหนือส่งนักกีฬาเข้าร่วมการแข่งขันโอลิมปิกครั้งแรก นักกีฬามาซิโดเนียเหนือได้รับเหรียญรางวัลรวมทั้งหมด 2 เหรียญ โดยแบ่งเป็น 0 เหรียญทอง 1 เหรียญเงิน และ 1 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
นักกีฬายูโกสลาเวียที่ได้รับเหรียญรางวัลมาจากสาธารณรัฐสังคมนิยมมาซิโดเนีย.
Several other athletes from the Socialist Republic of Macedonia (a constituent country of the former SFR Yugoslavia) have also won Olympic medals, competing for Yugoslavia.
ซีแนปซิด

ซีแนปซิด  เป็นกลุ่มของสัตว์ที่รวมทั้งสัตว์เลี้ยงลูกด้วยน้ำนมและสัตว์อื่นทุกชนิดที่ใกล้ชิดกับสัตว์เลี้ยงลูกด้วยน้ำนมมากกว่าสมาชิกอื่นในเคลดแอมนิโอตาอย่างสัตว์เลื้อยคลานและสัตว์ปีก สัตว์จำพวกซีแนปซิดสามารถจำแนกออกจากแอมนิโอตอื่นได้โดยง่ายด้วยการมีช่องเปิดของกระดูกขมับ ซึ่งเป็นช่องเปิดใต้เพดานกะโหลกศีรษะด้านหลังดวงตาแต่ละข้าง และเหลือแต่โค้งกระดูกอยู่ข้างใต้ของช่องเปิดเหล่านั้น เอกลักษณ์ดังกล่าวเป็นที่มาของชื่อเคลด ซีแนปซิดเริ่มแรกนั้นมักเรียกกันว่าเป็นพีลีโคซอร์หรือไซแนปซิดเกรดพีลีโคซอร์ คำไม่เป็นทางการนี้ประกอบด้วยไซแนปซิดทั้งหมดที่ไม่เป็นเธอแรปซิด ซึ่งเป็นกลุ่มชาติพันธุ์เดียวของสัตว์คล้ายสัตว์เลี้ยงลูกด้วยน้ำนมที่พัฒนามากกว่า ไซแนปซิดที่ไม่เป็นสัตว์เลี้ยงลูกด้วยน้ำนมได้รับการบรรยายว่าเป็นสัตว์เลื้อยคลานคล้ายสัตว์เลี้ยงลูกด้วยน้ำนมในระบบการจำแนกชั้นดั้งเดิม แต่ไม่มีการใช้ศัพท์ที่อาจทำให้เข้าใจผิดดังกล่าวแล้ว ปัจจุบันซีแนปซิดหมายถึงสัตว์เลี้ยงลูกด้วยน้ำนมต้นกำเนิดหรือโพรโต-แมเมิล ซีแนปซิดวิวัฒนาการมาจากสัตว์ฐานจำพวกแอมนิโอต และเป็นหนึ่งในสองเคลดหลักของแอมนิโอต อีกเคลดหนึ่ง คือ ซอรอปซิดา ซึ่งเป็นกลุ่มสัตว์จำพวกสัตว์เลื้อยคลานและสัตว์ปีก ช่องเปิดของกระดูกขมับที่เป็นเอกลักษณ์พัฒนาขึ้นในบรรพบุรุษของไซแนปซิด ประมาณ 312 ล้านปีก่อน ช่วงปลายยุคคาร์บอนิเฟอรัส
ซีแนปซิดเป็นสัตว์มีกระดูกสันหลังบนบกขนาดใหญ่ที่สุดในยุคเพอร์เมียน 299 ถึง 251 ล้านปีก่อน แม้ว่าช่วงสิ้นสุดยุคเพอร์เมียนจะมีแพเรอาซอร์ขนาดใหญ่จำนวนหนึ่งที่มีขนาดใกล้เคียงก็ตาม จำนวนและความหลากหลายของซีแนปซิดถูกลดลงไปอย่างมากโดยเหตุการณ์การสูญพันธุ์ยุคเพอร์เมียน–ไทรแอสซิก ในช่วงเวลาการเกิดเหตุการณ์สูญพันธุ์ดังกล่าว ซีแนปซิดรูปร่างเก่าทั้งหมด (คือพีลีโคซอร์) สูญพันธุ์ไปแล้ว แทนที่ด้วยสัตว์จำพวกเธอแรปซิดที่พัฒนามากกว่า แม้ว่าไดซีโนดอนต์และยูเธอริโอดอนต์ ซึ่งสัตว์กลุ่มหลังประกอบไปด้วยยูเธอโรเซฟาเลีย (เธอโรเซฟาเลีย) และอีพิซีโนดอนเทีย (ซีโนดอนเทีย) จะมีชีวิตอยู่ในยุคไทรแอสซิกในฐานะเธอแรปซิดที่เหลืออยู่เป็นกลุ่มสุดท้าย อาร์โคซอร์กลายเป็นสัตว์มีกระดูกสันหลังบนบกขนาดใหญ่ที่สุดและมีจำนวนมากที่สุดในยุคนี้ แต่ก็ยังมีซีแนปซิดขนาดใหญ่เหลืออยู่จำนวนหนึ่งอย่าง "Lisowicia bojani" ค้นพบครั้งแรกในปี พ.ศ. 2551 โดยมีขนาดเท่าช้าง โพรไบโนเนเธีย ซึ่งรวมถึงเมอเมเลียฟอร์มิส เป็นซีแนปซิดกลุ่มสุดท้ายที่มีชีวิตรอดพ้นยุคไทรแอสซิก หลังเหตุการณ์การสูญพันธุ์ยุคครีเทเชียส–พาลิโอจีน ไซแนปซิดที่เป็นสัตว์เลี้ยงลูกด้วยน้ำนมก็มีความหลากหลายมากขึ้นอีกครั้งจนกลายเป็นสัตว์บกและสัตว์น้ำที่ใหญ่ที่สุดบนโลก
จอห์น สโนว์

จอห์น สโนว์ (15 มีนาคม ค.ศ. 1813 – 16 มิถุนายน ค.ศ. 1858) คืออายุรแพทย์ชาวอังกฤษและผู้นำในการพัฒนาด้านวิสัญญีวิทยาและสุขศาสตร์ทางการแพทย์ เขาได้รับการยกย่องให้เป็นหนึ่งในผู้บุกเบิกทางวิทยาการระบาดสมัยใหม่ซึ่งเป็นผลจากงานของเขาส่วนหนึ่งเกี่ยวกับการระบุแหล่งกำเนิดของการแพร่ระบาดของอหิวาตกโรคในเขตโซโฮ ลอนดอนใน ค.ศ. 1854 นักวิจัยจากมหาวิทยาลัยออกซฟอร์ดระบุถึงการค้นพบของสโนว์ว่าเป็นแรงบันดาลใจให้กับการยอมรับด้านวิสัญญีวิทยาตลอดจนการเปลี่ยนแปลงรากฐานของระบบน้ำกับการบำบัดน้ำเสียในลอนดอนและการเปลี่ยนแปลงที่คล้ายกันในเมืองอื่น ๆ รวมถึงการปรับปรุงอย่างมีนัยสำคัญทางสาธารณสุขพื้นฐานทั่วโลก
เทเทรอพอด

เทเทรอพอด หรือ สัตว์สี่เท้า  เป็นสัตว์ที่มีสี่ขา (ยกเว้นสัตว์บางชนิด เช่น งู) ที่ประกอบขึ้นเป็นชั้นใหญ่เทเทรอโพดา (Tetrapoda) เทเทรอพอดประกอบไปด้วยสัตว์สะเทินน้ำสะเทินบก, สัตว์เลื้อยคลาน (รวมถึงไดโนเสาร์และสัตว์ปีก) และสัตว์เลี้ยงลูกด้วยน้ำนมทั้งที่ยังมีชีวิตอยู่และสูญพันธุ์ไปแล้ว เทเทรอพอดพัฒนามาจากกลุ่มของสัตว์ที่รู้จักกันในชื่อว่า เทเทรอโพโดมอร์ฟา ซึ่งก็พัฒนาเป็นลำดับมาจากปลาที่มีครีบเป็นพู่โบราณในช่วงประมาณ 390 ล้านปีก่อน กลางยุคดีโวเนียน รูปร่างของสัตว์ดังกล่าวอยู่ระหว่างปลาที่มีครีบเป็นพู่กับเทเทรอพอดสี่ขา เทเทรอพอดตัวแรก (จากมุมมองดั้งเดิม บนพื้นฐานของอะโพมอร์ฟี) ปรากฏขึ้นในช่วงปลายยุคดีโวเนียน 367.5 ล้านปีก่อน บรรพบุรุษที่ชัดเจนของเทเทรอพอด รวมถึงกระบวนการที่เทเทรอพอดอพยพมาอยู่บนแผ่นดินของโลกหลังจากที่ขึ้นมาจากน้ำนั้นยังคงไม่เป็นที่แน่ชัด การเปลี่ยนแปลงจากแผนกายสำหรับหายใจและนำทางใต้น้ำเป็นแผนกายสำหรับให้สัตว์กลุ่มนี้เดินบนบกเป็นหนึ่งในวิวัฒนาการที่ลึกซึ้งที่สุดเท่าที่ทราบ เทเทรอพอดตัวแรก ๆ นั้นอยู่ในน้ำเป็นส่วนใหญ่ สัตว์สะเทินน้ำสะเทินบกปัจจุบัน ซึ่งพัฒนามาจากกลุ่มก่อนหน้า เป็นสัตว์ครึ่งน้ำ โดยในช่วงชีวิตแรกของสัตว์สะเทินน้ำสะเทินบกนั้นเป็นลูกอ๊อดคล้ายปลา และช่วงชีวิตต่อ ๆ มาก็เปลี่ยนมาเป็นสัตว์ครึ่งน้ำครึ่งบก อย่างไรก็ตาม ชนิดของเทเทรอพอดที่มากที่สุดในปัจจุบันนั้นคือแอมนิโอต โดยแอมนิโอตส่วนมากเป็นเทเทรอพอดบกที่พัฒนามาจากเทเทรอพอดก่อนหน้าประมาณ 340 ล้านปีก่อน (กลุ่มแอมนิโอตหลักพัฒนาขึ้นเมื่อ 318 ล้านปีก่อน) กลไกใหม่ในแอมนิโอตที่ไม่พบในสัตว์สะเทินน้ำสะเทินบก คือ การวางไข่บนบก หรือพัฒนาต่อไปอีกเป็นการรักษาไข่ที่ผสมพันธุ์แล้วไว้ในตัวเมีย
เทเทรอพอดที่เป็นแอมนิโอตเริ่มครองพื้นที่และทำให้สัตว์สะเทินน้ำสะเทินบกส่วนมากสูญพันธุ์ กลุ่มหนึ่งของแอมนิโอตพัฒนาไปเป็นสัตว์เลื้อยคลาน ซึ่งประกอบไปด้วยลีพิโดซอเรีย, ไดโนเสาร์ (ซึ่งรวมสัตว์ปีกด้วย), จระเข้, เต่า และสัตว์ใกล้เคียงสัตว์เลื้อยคลานอื่นหลายชนิดที่สูญพันธุ์ไปแล้ว ขณะที่อีกกลุ่มหนึ่งของแอมนิโอตพัฒนาไปเป็นสัตว์เลี้ยงลูกด้วยน้ำนมและสัตว์ใกล้เคียงอื่นสัตว์เลี้ยงลูกด้วยน้ำนมหลายชนิดที่สูญพันธุ์ไปแล้ว แอมนิโอตยังมีเทเทรอพอดที่พัฒนาให้บินได้ อย่างเช่นสัตว์ปีกจากไดโนเสาร์ และค้างคาวจากสัตว์เลี้ยงลูกด้วยน้ำนม
เทเทรอพอดบางชนิด เช่น งู ได้สูญเสียขาไปบางส่วนหรือทั้งหมดผ่านการเกิดสปีชีส์และวิวัฒนาการ บางชนิดมีแค่กระดูกเหลือค้างที่ซ่อนอยู่เป็นร่องรอยของขาของบรรพบุรุษในอดีตอันไกล หลายชนิดกลับไปเป็นสัตว์สะเทินน้ำสะเทินบก ใช้ชีวิตเป็นสัตว์ครึ่งน้ำ หรือใช้ชีวิตในน้ำอย่างเต็มตัว วิวัฒนาการเช่นนี้เกิดขึ้นครั้งแรกในช่วงยุคคาร์บอนิเฟอรัส และล่าสุดในมหายุคซีโนโซอิก
เทเทรอพอดมีลักษณะทางกายวิภาคและสรีรวิทยาหลายอย่างที่แตกต่างจากบรรพบุรุษในน้ำของพวกมันเอง ได้แก่ โครงสร้างของขากรรไกรสำหรับหาอาหารบนบก กระดูกโอบขาสำหรับการเคลื่อนที่บนบก ปอดสำหรับหายใจในอากาศ หัวใจสำหรับการไหลเวียนเลือด และดวงตากับหูสำหรับมองเห็นและได้ยินในอากาศ